ועדת העלייה, הקליטה והתפוצות, כנסת 20, פרוטוקול מספר 345, 2018-11-27 12:37

אברהם נגוסה: שלום לכולם.

אברהם נגוסה: ברוכים הבאים שוב לוועדת העלייה הקליטה והתפוצות.

אברהם נגוסה: יחד איתי חברת הכנסת פנינה תמנו שטה, ומנכ"ל משרד העלייה והקליטה, כמו כן גם ראש צוות היישום של החלטת ועדת השרים, או ביצוע של תכניות שהתקבלו על ידי ועדת השרים בראשות ראש הממשלה, טלל דולב, וכמובן ארגונים אחרים ומשרדים שונים.

אברהם נגוסה: אנחנו מקיימים דיון בנושא העברת האחריות על מתן סיוע לסטודנטים יוצאי אתיופיה ממשרד העלייה והקליטה למשרד החינוך ולמועצה להשכלה גבוהה - החלטת ממשלה 4175 מיום 5/10/18.

אברהם נגוסה: ועדת העלייה הקליטה והתפוצות מתכנסת היום לדיון בהחלטה הזו שציינתי, ההחלטה קובעת העברת האחריות לפעולות הננקטות כיום על ידי משרד העלייה והקליטה בתחום עידוד השכלה גבוהה וסיוע לסטודנטים ממוצא אתיופי שאינם עולים חדשים, אני מדגיש, אינם עולים חדשים.

אברהם נגוסה: חוץ מהסטודנטים שלומדים במוסדות טכנולוגיים.

אברהם נגוסה: לא כולל סטודנטים שלומדים במוסדות טכנולוגיים, החל משנת הלימודים הבאה 2020-2019, וזה אחריות הגופים על פעילות עבור כלל האוכלוסייה בישראל.

אברהם נגוסה: דהיינו המל"ג ומשרד החינוך, השכלה גבוהה.

אברהם נגוסה: המועצה להשכלה גבוהה, המל"ג, הוועדה לתכנון ותקצוב, ות"ת, את האפשרות להעברת האחריות אליהם למתן סיוע לסטודנטים שלומדים לתואר ראשון ושני במוסדות המוכרים להשכלה גבוהה.

אברהם נגוסה: על גופים אלה לבדוק את האפשרות לקביעת מתווה למתן סיוע לסטודנטים ממוצא אתיופי שאינם עולים.

אברהם נגוסה: מוסדות הכשרה למורים, סטודנטים שלומדים במוסדות להכשרת מורים, לתואר B.ed, הסבת אקדמאים להוראה, תעודת הוראה, תועבר למשרד החינוך.

אברהם נגוסה: משרד החינוך יקבע מתווה למתן סיוע לסטודנטים שאינם עולים.

אברהם נגוסה: תהליך העברת האחריות למל"ג ות"ת יתבצע תוך כדי התייעצות בוועדת ההיגוי להנגשת השכלה גבוהה ליוצאי אתיופיה.

אברהם נגוסה: הנושא הזה לא דובר בוועדת השרים ואת זה צריך לבדוק, כי בוועדת השרים נכתב שההחלטה התקבלה בתנאי שהמוסדות האלה שהם מקבלים, שיציגו מתווה או תכנית.

טלל דולב: נכון.

טלל דולב: זו ההחלטה.

אברהם נגוסה: אוקיי.

אברהם נגוסה: אבל בהחלטת הממשלה לא כתוב כך.

אברהם נגוסה: תסתכלי, בהחלטת הממשלה יש איזה שהוא טריק שם.

טלל דולב: אין שם שום טריק, התהליך ייגמר עד ה-1.5.

טלל דולב: והמתווים שיגובשו יוצגו על ידי הגופים בפני ועדת השרים.

אברהם נגוסה: תקראי את 3.ב.

טלל דולב: תהליך העברת האחריות יתבצע תוך היוועצות עם ועדת היגוי להנגשת השכלה גבוהה ליוצאי אתיופיה, תהליך העברת האחריות וקביעת מתווה הפעולה בכל הגופים יושלמו לא יאוחר מה-1.5.2019, וזאת על מנת לאפשר לסטודנטים היערכות מושכלת לשנת הלימודים התשע"ח.

אברהם נגוסה: זה לא- - -

טלל דולב: רגע.

טלל דולב: ג.

טלל דולב: המתווים שיגובשו יוצגו על ידי הגופים בפני ועדת השרים לקידום שילובם של אזרחי ישראל ממוצא אתיופי.

אברהם נגוסה: אוקיי.

אברהם נגוסה: אז הם יוגשו, זה בתנאי.

אברהם נגוסה: ההחלטה התקבלה בתנאי שאנחנו נראה את המתווה, את התכנית.

טלל דולב: ההחלטה כוללת את זה שוועדת השרים צריכה לראות את המתווים לפני שהם מיושמים.

אברהם נגוסה: לא יאוחר מה-1.5.

טלל דולב: לא יאוחר מה-1.5.

טלל דולב: רק תשאירו לי את ועדת השרים עד ה-1.5 והכל יהיה בסדר.

אברהם נגוסה: בסדר- - -

פנינה תמנו: לא, צריך לקחת את זה בחשבון.

פנינה תמנו: אני אומרת לכם חד משמעית, צריך לקחת בחשבון במצב שהממשלה הזאת הולכת לבחירות, הסטודנטים שלנו לא יהיו באוויר, החלטות לא יהיו באוויר, אנחנו צריכים לדעת מה עושים עם זה.

טלל דולב: אין שום בעיה.

טלל דולב: יש ממשלת מעבר וועדת שרים יכולה להתכנס, אין מצב שאין ממשלה במדינה.

פנינה תמנו: לא, אם ועדת השרים - - -

אברהם נגוסה: זה לא דווקא מדאיג אותי - - -

פנינה תמנו: אותך לא, אותי מדאיג, אדוני היושב ראש, צריך להיות בטוחים - - -

אברהם נגוסה: למה אותך מדאיג?

אברהם נגוסה: אנחנו כולנו - - -

פנינה תמנו: לא, אני אומרת, אדוני היושב ראש, צרך להיות בטוחים במצב שיש בחירות ויש ממשלת מעבר, שהוועדה י כולה להתכנס.

אברהם נגוסה: בסדר פנינה, עוד לא התחלנו.

אברהם נגוסה: ברשות הדיבור תתייחסו לזה.

אברהם נגוסה: אני באמצע, זה היה חשוב לי להבהיר את הנושא הזה שזה היה בתנאי.

אברהם נגוסה: אז זה ברור עכשיו.

אברהם נגוסה: תהליך העברת האחריות למשרד החינוך, הסברתי, את עניין הכשרת המורים.

אברהם נגוסה: קיימת חשיבות לשילוב מיטיבי של יוצאי אתיופיה שיטופלו וישולבו במערך ההשכלה הגבוהה בישראל לשילובם המוצלח בתעסוקה, שיטופלו על ידי הגורמים האחראיים לכך, אך מהלך זה חשוב לוודא ולזכור שזכויותיהם של הסטודנטים בהליך המיצוי זכויות שלהם לא ייפגע במהלך הזה.

אברהם נגוסה: את זה הדגשתי ואמרתי בוועדת השרים, שיש לי חששות, יש לי דאגה, שמה שהיום הם מקבלים ממשרד הקליטה במינהל הסטודנטים, יש לי הרגשה שלא יקבלו במל"ג או במשרד החינוך.

אברהם נגוסה: לכן התנגדתי שם, הבעתי את עמדתי וחששותיי, ואז נכנס העניין של נראה קודם כל את המתווה, את התכנית.

אברהם נגוסה: אם לא יפגע – מצוין, אבל אם זה הולך לפגוע, אז תאמרו לנו מראש, אתם, המשרדים המוכנים לקבל את זה.

אברהם נגוסה: היום יוצאי אתיופיה, לא משנה אם נולד בארץ או שעלה, עולה חדש או לא עולה חדש, הוא מקבל - - -

זיוה מקונן: לא כולם.

אברהם נגוסה: רק רגע.

אברהם נגוסה: אנחנו יודעים, שנות השמונים, 1980.

זיוה מקונן: בסדר.

זיוה מקונן: זה גם הגבלת הגיל וגם העניין של שנות השמונים - - -

דוד מהרט: וכשעבר למל"ג, הרבה פחות יקבלו.

אברהם נגוסה: בסדר, האם יהיה שיפור, זה מה שאנחנו רוצים לדעת.

אברהם נגוסה: האם יהיה שיפור וכל הדברים האלה, מאוד חשוב לדון בזה, כי אחר כך אנחנו נבכה.

אברהם נגוסה: היום אם יש עשרה אחים במשפחה וכולם התקבלו ללמוד באוניברסיטה או במכללה, כולם זוכים לתמיכה של מינהל הסטודנטים.

אברהם נגוסה: יוצא מן הכלל.

אברהם נגוסה: האם מל"ג לא יגיד לנו "רגע, אח שלך מקבל ואתה לא יכול לקבל", האם יגידו "תביא את מבחן ההכנסה של ההורים" האם יגידו "אם אני נותן לך אני גם צריך לתת - - - זו תהיה אפליה" אני רוצה שהדברים יהיו ברורים במתווה ובתכנית.

אברהם נגוסה: זו הכוונה.

אברהם נגוסה: אנחנו שאלנו את האוצר באמת לעניין זה, ואנחנו קיבלנו את המידע מבחינת האוצר, למשל הנציג או הרפרנט בעניין הזה, אייל מדן, הסביר לנו.

אברהם נגוסה: "החל משנת 2020 ואילך יועבר בסיס התקציב ממשרד העלייה והקליטה והתקציב שנועד לסיוע לכלול סטודנטים ממוצא אתיופי שאינם עולים".

פנינה תמנו: אז העולים נשארים במינהל הסטודנטים.

אברהם נגוסה: כן.

אברהם נגוסה: א.

אברהם נגוסה: 16 מיליון יועבר לבסיס תקציב מערכת ההשכלה הגבוהה, דהיינו למל"ג ולות"ת.

פנינה תמנו: עם סעיף תקציבי צבוע?

אברהם נגוסה: היום זה צבוע.

פנינה תמנו: לא, אני שואלת כשזה עובר, האם יהיה סעיף תקציבי צבוע, כדי שנדע שלא יכולים לנתב את התקציב לייעוד אחר חלילה?

אברהם נגוסה: אני מעלה את הנקודות האלה כדי שתרשמו ותתייחסו כשאתם מציגים לנו.

אברהם נגוסה: אני מביא את האינפורמציה שקיבלתי מהאוצר.

אברהם נגוסה: אני חוזר על כך: "א.

אברהם נגוסה: 16 מיליון שקל יועברו לבסיס תקציב מערכת ההשכלה הגבוהה מל"ג וות"ת עבור סיוע לסטודנטים לתארים ראשון ושני.

אברהם נגוסה: ב.

אברהם נגוסה: מתווה תקציבי נוסף נפרד לתכנית מלגות לסטודנטים לתואר שלישי יסוכם בין משרד עליה והקליטה לבין הות"ת כחלק מהליך העברת האחריות.

אברהם נגוסה: ג.

אברהם נגוסה: 3.5 מיליון שקל יועברו למשרד החינוך עבור סטודנטים במוסדות להכשרת עובדי הוראה ויוקצו מדי שנה בהתאם לתקציב הקיים.

אברהם נגוסה: ככל שהסיוע לסטודנטים שתעמיד הות"ת יכלול גם את הסטודנטים מהמוסדות האקדמאיים להכשרת מורים, יועבר בהתאם תקציב נוסף ממשרד החינוך לבסיס מערכת ההשכלה הגבוהה".

אברהם נגוסה: לקראת הדיון שלחנו לכל הגורמים כדי שיבואו מוכנים לענות לנו על השאלות.

אברהם נגוסה: אנחנו שלחנו את השאלות הבאות: 1.

אברהם נגוסה: כמה סטודנטים יסתייעו במינהל הסטודנטים, חלוקה לפי תארים.

אברהם נגוסה: תואר ראשון, שני ושלישי.

אברהם נגוסה: 2.

אברהם נגוסה: מה השיקולים המקצועיים בהעברת מינהל הסטודנטים ממשרד העלייה והקליטה למשרד החינוך.

אברהם נגוסה: 3.

אברהם נגוסה: מה ההשלכות התקציביות ממהלך זה.

אברהם נגוסה: 4.

אברהם נגוסה: כיצד יכול להבטיח משרד החינוך שזכויות הסטודנטים העולים ומיצוי הזכויות שלהם לא ייפגע במהלך כזה.

אברהם נגוסה: כלומר אני מתכוון ליוצאי אתיופיה.

דוד מהרט: לא עולים אלא כולל ילידי הארץ אתה מתכוון.

אברהם נגוסה: כן.

אברהם נגוסה: אנחנו מדברים על אלה שהם לא עולים חדשים.

אברהם נגוסה: העברה זה רק מי שלא עולה חדש.

אברהם נגוסה: 4.

אברהם נגוסה: האם במסגרת ההיערכות החדשה של משרד

אברהם נגוסה: כם תוקם ועדת חריגים לטפל בכל הבקשות החריגות.

אברהם נגוסה: אלה השאלות שאנחנו שלחנו למשרדים הרלבנטיים לענות עליהן.

אברהם נגוסה: עד מאי צריך להביא את התכניות ואני מניח שבסביבות מאי תתכנס ועדת השרים והמתווה והתכנית יתקבלו ואז תתקבל החלטה סופית ותאושר.

אברהם נגוסה: מטרת הדיון היא לבחון ולשמוע מהמשרדים האלה כפי שציינתי בשאלות, האם זה יפגע או לא יפגע.

אברהם נגוסה: אנחנו רוצים שתורידו לנו את החששות ואת הפחד שלנו, זה חשוב מאוד כדי שנגיע מוכנים לוועדת השרים ושלא נתקוטט שם, עדיף להתקוטט ולהתווכח פה והמטרה שרוצים להבטיח שכל מי שהולך ללמוד יהיה לו את הסיוע.

אברהם נגוסה: זה כל העניין.

אברהם נגוסה: אני נותן את רשות הדיבור לחברת הכנסת פנינה תמנו שטה ולאחר מכן נשמע גם מהסטודנטים.

פנינה תמנו: תודה אדוני היושב ראש.

פנינה תמנו: צריך לומר ביושר ובכנות שיש הרבה מאוד תחומים שעליהם אנחנו מדברים בהקשר של קהילת יוצאי אתיופיה מאז עלייתנו ארצה ועד עצם היום הזה.

פנינה תמנו: אחת ההחלטות שאני יכולה לברך עליהן שנלקחו בשנת 1996, אני חושבת על ידי השר דאז יאיר צבן זו באמת ההחלטה לתת מענקים, מלגות לסטודנטים יוצאי הקהילה לתארים ראשונים ושניים, אפשר להתווכח על הקריטריונים שהיו בין הפער של עד מתי אפשר לממן מתואר ראשון לשני, הפער שצריך של שנה, וכמובן אנחנו עדיין לא שוכחים את החסם הגילאי, כי אנחנו מקבלים פניות חדשות לבקרים על צעירים שרוצים ללמוד והם עברו את גיל 28 ולא מצליחים.

פנינה תמנו: אז צריך לברך על זה ולומר שמה שיושב כרגע על השולחן זו סוגיה שהיא משמעותית שהיא מה שנקרא, הקטר והמנוע להמשך צמיחת ההשכלה בתוך הקהילה, אולי אחד הנושאים החשובים כדי לתת את הכלים לצעירים לפרוץ את תקרת הזכוכית.

פנינה תמנו: אם אנחנו נשאל בקרב רבים שפרצו את הדרך מקרבה הקהילה איך הם עשו את זה, כמובן שאני בטוחה שהיינו עושים את זה גם בלי המלגות רק היה לוקח לנו אולי עוד חמש שנים או עוד עשר שנים ויכול להיות שזה היה משנה את מסלול החיים , אבל רבים מהם בזכות מלגת הלימודים ומלגת המחייה הצליחו להגיע להשכלה גבוהה.

פנינה תמנו: זה דבר שצריך לשים על השולחן ואכן ההחלטה הזאת היא מאוד משמעותית.

פנינה תמנו: אני באופן עקרוני אמרתי גם את דעתי בוועדת השרים, אני לא מתנגדת ואם כי אפילו תומכת בהעברה ממשרד הקליטה למל"ג מתוך הבנה והמשך תפיסה שמשרד הקליטה לא אמון על כלל יוצאי אתיופיה וכי הקהילה היא רב גונית ולא הומוגנית וישנם אנשים שנמצאים כאן למעלה מ-15 שנים שצריכים להיות מטופלים על ידי הזרועות השונים כצרכנים ישראלים, ככלל הישראלים האחרים.

פנינה תמנו: עם ההעדפות המתקנות הנדרשות.

פנינה תמנו: אבל אני חייבת לומר שאני כן שותפה לדאגה האמיתית שאני רואה את החלטת הממשלה, ואני רוצה לומר דבר אחד פשוט, גם למי שיושבת משמאלי גב' טלל דולב וגם לנציגי המל"ג.

פנינה תמנו: אנחנו בני הקהילה הפסקנו לקבל החלטות שמונחתות משמיים, זאת אומרת, היינו שותפים להחלטת הממשלה.

פנינה תמנו: אנחנו ידענו, קראנו, ואתה יודע מה אדוני היושב ראש, יש סעיפים לפעמים שגם מתפספסים, נדמה שיש שם מקום לפרשנות.

פנינה תמנו: יש מקום רחב מדי בשביל שהמל"ג וגם מנגנון התכלול במשרד החינוך יעשו כראות עינהם ואז נגיע למאי חלילה עם פגיעה אנושה ביכולת של סטודנטים לקבל את המלגה הראויה ואז מה שיצא, מי שבא לברך והוביל את המאבק, עלול להימצא במצב שהוא קילל.

פנינה תמנו: כדי שזה לא יקרה, אדוני היושב ראש, אני מצפה ואני שוב אומרת, גם למל"ג וגם לך טלל, לא נקבל קריטריונים שסגרתם בחדרים סגורים בלי בני הקהילה.

פנינה תמנו: לא יהיה.

פנינה תמנו: זה דבר ראשון.

פנינה תמנו: שאלו אותי "אבל למה", יש כאלה שההורים שלהם יכולים כבר לשלם, אז למה לתת להם, יש אחרים שהמצב שלהם לא צריך שיתנו להם את המלגה" אני אומרת לכם ואמרתי לכם את זה בעבר בכל התהליך של הדרך החדשה, כל עוד הנתונים של יוצאי אתיופיה מראים על כך שאנחנו מדדים מאחור ביחס לחברה הישראלית מבחינת נתוני ההשכלה הגבוהה, אין מקום להפסיק את המלגה שניתנת אלא להגביר ולתת סיוע גם לאלה שעברו את גיל 28.

פנינה תמנו: לכן אני לא מקבלת את זה שגם נאמרה אמירה במל"ג ש"אנחנו ניכנס כביכול לאותה מלגה שמקבלים כלל ישראל", זאת אומרת כל הסטודנטים.

פנינה תמנו: אז גם פעם אחת הם לא יצליחו לפלח ולא נוכל לעקוב כמה סטודנטים באמת מקבלים, וזה לעשות לעצמם חיים קלים.

פנינה תמנו: צריך להיות פה מנגנון מסודר שמקבל את השרביט ממשרד הקליטה למל"ג בצורה ממש מדויקת שלא נעשה לאף סטודנט עוול.

פנינה תמנו: אני רוצה לומר לך, אני גם מודאגת מהנתונים, מעבר למנגנון, זה צריך להיות מנגנון נפרד בתור התחלה.

אברהם נגוסה: תסכמי בבקשה.

פנינה תמנו: בתור מי שמבקרת לעתים רחוקות אני מבקשת לאפשר לי עוד שתי דקות.

פנינה תמנו: אני אומרת לך שהמנגנון הזה חייב להיות כזה שיש צוות שיושב עליו, ואנחנו נשאל כמה אנשים עבדו אצלם, אז לא יכול להיות שיהיו פחות במל"ג.

פנינה תמנו: זה דבר ראשון.

פנינה תמנו: דבר נוסף, אני מסתכלת על הנתונים שהצגתי מדי פעם, אנחנו מציצים ומוצאים את הנתונים שלמשרדי הממשלה - - -

טלל דולב: זה לא של משרדי הממשלה, זה של האוניברסיטאות.

פנינה תמנו: במדינת ישראל 3,379 סטודנטים יוצאי אתיופיה, ורק 1,749 מקבלים את מלגת מינהל הסטודנטים בשנה שעברה.

פנינה תמנו: 1,749.

פנינה תמנו: זה הנתונים רבותי, בואו נסתכל למציאות בעיניים.

פנינה תמנו: כל היום באים ואומרים "אנחנו נותנים לכם ומממנים את כולם" לא פלא שאנחנו כל הזמן שומעים על סטודנטים שמתקשים, וגם מינהל הסטודנטים, אתם מערימים קשיים, בואו נודה על האמת, וכל כך הרבה סטודנטים אתם זורקים אותם לאלף עזאזל ואומרים שיש ועדת חריגים רק שזו ועדה, מה שנקרא ועדה חותמת לומר כאילו עשינו וי, וכביכול נתנו את המלגה.

פנינה תמנו: תראה מה זה, אדוני היושב ראש, אני רוצה שתסתכל על זה בעיניים, אני רוצה לדעת מה זה הדבר הזה.

אברהם נגוסה: אני שואל אותך שאלה פנינה.

פנינה תמנו: רגע - - -

טלל דולב: רגע פנינה, יש פה טעות.

פנינה תמנו: טעות, תבהירו עוד מעט.

אברהם נגוסה: אם במינהל הסטודנטים יש את הקשיים האלה שאת מדברת עליהם, את חושבת שבמל"ג יהיה יותר קל?

פנינה תמנו: קודם כל אני אומרת עקרונית זה צריך להיות במל"ג.

פנינה תמנו: עקרונית, הוותיקים, וכבר עברה החלטת ממשלה, לא צריכים להיות תחת משרד הקליטה.

פנינה תמנו: דבר שני למינהל הסטודנטים היו שנים רבות לתקן, כולל אני שפניתי פעם אחר פעם עם תלונות וטענות, כולל השרה, יכלו לתקן, לשמוע את מצוקתם של הסטודנטים הוותיקים, לא נעשה.

פנינה תמנו: לא נדבר עכשיו על העבר.

פנינה תמנו: כרגע אנחנו מבינים שזה עובר למל"ג ואני, אתם יודעים מה, אני סומכת על המל"ג שאתם יכולים.

פנינה תמנו: אבל אתם צריכים דחיפה ולזכור, לשים לכם במרקר, לא תקבלו החלטות לבד, אתם לא תתעלמו מהנתונים והמציאות, אתם לא תספרו לנו שכל משפחה שאולי יש לה מצב כלכלי טוב היא באמת תיתן לילד לצאת ללמוד.

פנינה תמנו: יש הרבה מאוד חסמים, אתם לא תזרקו את הסטודנטים שלנו לנסות לקבל את המלגה, לקושש אותה דרך אתר אינטרנט, אתם צריכים להנגיש את זה בצורה רצינית.

פנינה תמנו: תודה רבה.

אברהם נגוסה: פנינה, אני חושב שאנחנו התורמים הגדולים לנושא הזה, למה שאת אומרת עכשיו.

אברהם נגוסה: אנחנו אלה שדוחפים, אנחנו האתיופים, דחפנו שיעבור לשם.

פנינה תמנו: כן, אבל אני בעד ההעברה, אבל זה לא אומר - - -

אברהם נגוסה: זה לא משרד הקליטה.

אברהם נגוסה: אוקיי.

אברהם נגוסה: תודה.

פנינה תמנו: אדוני היושב ראש, הדעה שלי מאוד מורכבת כמו ששמת לב, אני בעד העברה סדורה שלא פוגעת בקריטריונים.

אברהם נגוסה: טוב.

אברהם נגוסה: אנחנו נבדוק את הדברים האלה.

אברהם נגוסה: אני רוצה לשמוע מה הסיבה, כי ערב הדיון בוועדת השרים הייתה לי שיחה עם טלל, שאלתי אותה מה הסיבה והיא אמרה לי שמשרד הקליטה לא רוצים להמשיך לממן, אתם לא רוצים לטפל בנושא.

אברהם נגוסה: האם היוזמה באה מכם ואם כן מה השיקולים שלכם, אם לא, אז מי יזם את זה?

30741: אני חושב שמי שיזם את זה זו הדרך החדשה.

פנינה תמנו: סליחה, ממש לא.

30741: הדרך החדשה החליטה החלטות חשובות, וכך - - - בהמשך ל- - -

פנינה תמנו: מכיוון שזה הפך להיות, אדוני המנכ"ל, כדאי מאוד שתתעדכן כי אתה לא היית מנכ"ל - - -

קריאה: רגע, רגע,

פנינה תמנו: לא, הוא התייחס אלי, אתה יודע שזה שמי הנרדף.

פנינה תמנו: קודם כל מי שיזם את זה ועוד מעט כנראה שטלל תשים את הדברים על דיוקם, יש פה אנשים אמיצים שנלחמו מקרב הסטודנטים - - -

אברהם נגוסה: אוקיי פנינה, הבנתי.

אברהם נגוסה: סליחה, דיברת - - -

פנינה תמנו: לא לא לא, אדוני היושב ראש - - -

אברהם נגוסה: למה את קופצת.

פנינה תמנו: אתה רוצה תזמין את המאבטחים שיוציאו אותי.

דוד מהרט: ב-27 באוקטובר 2015 בני הקהילה באו ודרשו שזה יעבור לות"ת.

פנינה תמנו: בסדר, אבל לא הדרך החדשה.

פנינה תמנו: זה לא החלטה של הדרך החדשה, דוד.

קריאה: זו החלטה של הדרך החדשה.

פנינה תמנו: אז תגיד את זה.

פנינה תמנו: אבל הוא רוצה שיהיה לפרוטוקול, אדוני היושב ראש, כדי לבוא ולהגיד, אחר כך אם תהיה טעות, להגיד "זה פנינה, זה לא אני" מה, אתה חושב שבזה אנחנו עוסקים?

פנינה תמנו: אנחנו עוסקים ברצינות, תהיה ישר.

אברהם נגוסה: אני מדבר, אף אחד לא אמר "פנינה עשתה " עמדתך ברורה - - -

פנינה תמנו: לא, אדוני היושב ראש, פוליטיקה תחמנית אנחנו כבר מכירים, סליחה, אדוני היושב ראש, תכבד.

פנינה תמנו: אם אתה מנסה להכניס לפרוטוקול שלך, אני קודם כל רוצה פרוטוקול, גם היועץ שלי מקליט, אני רוצה פרוטוקול.

אברהם נגוסה: את יכולה להוריד את הטון.

אברהם נגוסה: הוא כבר צילם, מספיק.

פנינה תמנו: לא התרגלת לסגנון שלי עדיין?

אברהם נגוסה: מספיק, בואי, עכשיו אנחנו מנהלים דיון.

אברהם נגוסה: נתתי לך את רשות הדיבור ודיברת, תמתיני שמי שקיבל את רשות הדיבור יסיים את דבריו.

אברהם נגוסה: בבקשה.

30741: אני כבר לא יודע מה להגיד.

30741: אתה נתת לי את זכות הדיבור אבל אני כל הזמן נקטע.

אברהם נגוסה: החזרתי לך אותה.

30741: תודה.

30741: אז אני חושב שהיה מהלך מאוד סדור ומאוד מבורך, שדרך אגב באה כדרישה של הקהילה עצמה, להכיר את התהליך של העברת מקל למשרדים מקצועיים, ליוצאי אתיופיה שאינם עולים, מעל 15 שנה.

30741: כל התהליכים נעשו, הדבר היחיד שנשאר זה הסיפור של המל"ג ועכשיו זה עובר למל"ג בצורה סדורה, אנחנו נמצאים כאן, לא הולכים לשום מקום, לסייע בכל מה שצריך כולל העברת תקציבים, ואתה ראית את זה.

30741: במאמר מוסגר אני יכול להגיד שאנחנו נמשיך לטפל בסטודנטים יוצאי אתיופיה שהם עד 15 שנה בישראל, כפי שזה מחייב, כפי שזו בעצם האחריות של המשרד שלנו, וכך זה יימשך, ואני רוצה רק לברך את המל"ג וכמובן את משרד ראש הממשלה, על זה שלקחו את המקל בשתי ידיים ומה שנקרא, שיהיה המון בהצלחה.

אברהם נגוסה: כלומר שהדחיפה לא הייתה - - - אני רוצה לשמוע את טלל.

אברהם נגוסה: אמרת לי שמשרד הקליטה לא רוצה את זה.

30741: אנחנו צריכים לפעול לפי החלטות ממשלה, חברים.

אברהם נגוסה: בסדר, יש תקציב במשרד הקליטה שצבוע למינהל הסטודנטים.

30741: זה עובר.

אברהם נגוסה: בסדר, אני שואל עכשיו מהי הסיבה להעברה ומה ההיגיון להעביר את הדברים האלה, משיקולים מקצועיים, זו השאלה שלי.

אברהם נגוסה: טלל בבקשה.

טלל דולב: יש לי כמה דברים להגיד בנושא הזה.

טלל דולב: קודם כל אני חושבת שאני רוצה להסכים עם כבוד המנכ"ל, יש החלטות ממשלה בנושא ומשרד העלייה והקליטה הוא בפירוש בקטע של אנחנו צריכים עכשיו ליישם את החלטת הממשלה, גם משרד העלייה והקליטה הוא משרד מקצועי בטיפול בעולים חדשים וצריך להפנות את האנרגיות שלו לטיפול בעולים חדשים.

טלל דולב: אני רוצה להגיד מה השיקולים המקצועיים שלנו כמטה יישום כדי לבצע ושבאמת גרמו לנו לבצע את זה, מעבר לעובדה שיש החלטת ממשלה ויש בקשה של הקהילה וכל הדברים שנאמרו כאן.

טלל דולב: אז קודם כל מבחינת התוקף של הדברים והמידה שבה הם מבטיחים את זכויותיהם של יוצאי אתיופיה, וזה לא קשור לאם זה במשרד הקליטה או במשרד אחר.

טלל דולב: היום יש לנו החלטת ממשלה, יש לנו תקציב צבוע בהחלטת ממשלה, כשאנחנו היינו בחודש אוגוסט שעבר, לא היה תקציב צבוע, היה תקציב במשרד הקליטה, לא היה תקציב צבוע שמיועד לזה, לא הייתה הסכמה על חלוקת המקורות התקציביים בין מערכת ההשכלה הגבוהה לבין משרד הקליטה, ולמעשה בכלל לא הוגדר כל העולם התקציבי.

טלל דולב: הדבר השני שלא הוגדר, עכשיו יש לנו מצב שיש גוף שחייב לתת סיוע ליוצאי אתיופיה שאינם עולים מתוקף החלטת ממשלה.

טלל דולב: התוקף שניתן במשרד הקליטה וניתן בנאמנות ובדאגה ובמקצועיות לאורך הרבה מאוד שנים, אבל התוקף זו הוראת שעה שמתחדשת כל שנה.

טלל דולב: כל שר קליטה או כל אחד אחר שמפעיל לחצים על שר קליטה י כול להחליט מהיום למחר לבטל את הוראת השעה.

אברהם נגוסה: את אומרת שיש הוראת שעה, כל שנה צריך לחדש.

פנינה תמנו: אה, במשרד הקליטה.

פנינה תמנו: אוקיי.

פנינה תמנו: ופה?

טלל דולב: היום אנחנו במצב שיש החלטת ממשלה - - -

פנינה תמנו: זה גם היה בעבר.

טלל דולב: - - - שמחייבת גוף.

אברהם נגוסה: לא, החלטה גם ניתנה בעבר.

טלל דולב: שמחייבת גוף.

זיוה מקונן: אבל הייתה הוראת שעה.

טלל דולב: הייתה הוראת שעה שכל שנה זו הוראת שעה של העברה של משהו.

פנינה תמנו: ובגלל זה היו מאיימים עליהם מפעם לפעם - - -

אברהם נגוסה: רגע, היה תקציב - - - בספר התקציב.

פנינה תמנו: לא, לא.

פנינה תמנו: אני יכולה להגיד לך, כל שנה, בשנת 2013 אמרו להם "לוקחים את כל ה-30 מיליון" אני זוכרת את זה.

אברהם נגוסה: סליחה, רגע.

אברהם נגוסה: בואו בתורכם.

אברהם נגוסה: כולכם תדברו ותתייחסו בתורכם.

טלל דולב: יש כל מיני רמות של זכויות שמעניקים לאזרחים, גם החלטת ממשלה זה לא הרמה הכי גבוהה, אבל היא יותר גבוהה מהוראת שעה.

טלל דולב: יש גם כל מיני צורות שמתקצבים דברים.

טלל דולב: זה היה חלק מסיוע לסטודנטים עולים, סטודנטים עולים כן נמצאים בהחלטת ממשלה, הרחבת התוקף לגבי יוצאי אתיופיה למעל 15 שנה זו הוראת שעה שהתחדשה כל שנה.

טלל דולב: אני חושבת שאחד מתפקידנו כמטה יישום בתכנית זמנית שמטרתה להבטיח שהחברה הישראלית כחברה, והממשלה הישראלית כמוציאה דבריה, מחייבת כל אחד ואחד מהגורמים הפועלים מטעמה, בין אם זה משרד החינוך והמל"ג שהיא במקרה זה שלוחתו, ובין אם זה משרד הכלכלה והתעשייה, ובין אם זה משרד הבריאות וכל המשרדים האחרים שאנחנו עוסקים כאן, שמתן השירות ליוצאי אתיופיה הוא חלק אינטגרלי מהרוטינה של העבודה שלהם, כולל לעשות את ההתאמות, וזה לא בעיה של גורם אחר, זה לא בעיה של משרד העלייה והקליטה תמיד, זה לא בעיה של עמותה חיצונית כזאת או אחרת, זה לא בעיה של תורם כזה או אחר, זה חלק מהמסרים.

טלל דולב: אחד מהדברים שחשובים לנו לעשות כמטה יישום זה באמת להבטיח בהחלטות ממשלה שיש עכשיו מישהו אחראי ושיש לפחות את הסכום התקציבי הזה.

טלל דולב: זה בעינינו מבחינה מקצועית.

טלל דולב: אני רוצה להגיד עוד משהו, המל"ג ירחיב, אבל המל"ג הוא גם הגורם שאחראי להשגת התוצאות.

טלל דולב: המל"ג התחייב בתכנית הרב שנתית להגדלה משמעותית במספר הסטודנטים יוצאי אתיופיה, וההתחייבות של המל"ג לתוצאות באה לידי ביטוי גם בגיוס אנשים ללימוד באוניברסיטה דרך תכנית מיוחדת, גם במתן הסיוע, גם במתן סיוע באוניברסיטאות ובמגוון אמצעים אחרים, ואנחנו חושבים שנכון שהטיפול במכלול הדברים שקשורים לעידוד השכלה גבוהה יהיה בידי הגוף המקצועי שגם עושה את זה וגם מחזיק בראש את יתר החלקים שלו.

אברהם נגוסה: תודה.

אברהם נגוסה: דוד מהרט.

פנינה תמנו: אבל אדוני היושב ראש, משרד רוה"מ לא התייחס לכמה דברים חשובים ומאוד משמעותיים.

אברהם נגוסה: רגע, נחזור על זה, היא רוצה לשמוע קודם את המל"ג, הבנתי אותה.

טלל דולב: אני אחזור לזה בסוף.

אברהם נגוסה: כן.

אברהם נגוסה: דוד מהרט, מגיע לך גם מזל טוב, אנחנו מברכים אותך על התפקיד החדש כמנכ"ל ארגון נקוצ'.

אברהם נגוסה: תצליח.

דוד מהרט: תודה רבה.

דוד מהרט: טוב.

דוד מהרט: אדוני היושב ראש, מכובדיי.

דוד מהרט: אני כפי שאמרת המנכ"ל החדש של נקוצ', נקוצ' ישראל, נקוצ' ארצות הברית ונקוצ' ישראל עוסקים רבות בתחום החינוך ובעיקר בתחום של הסטודנטים.

דוד מהרט: נקוצ' מעניק מלגה ל-350 סטודנטים כל שנה בהיקף של כ- 1.8 מיליון שקל.

דוד מהרט: לנושא הדיון עצמו, ב-27 לאוקטובר 2015 התקיים פה דיון, השתתפתי בו וגם חבריי השתתפו בו.

דוד מהרט: אני דיברתי אז לא כמנהל מרכז ההיגוי אלא דיברתי כאב שיש לו ילדות ילידות הארץ שהולכות ללמוד.

דוד מהרט: אני צפיתי שיש סכנה גדולה במעבר של נושא המלגות ממינהל הסטודנטים לות"ת, צפיתי שיש סכנה גדולה במעבר הזה.

דוד מהרט: הבסיס לחששות שלי נבע מזה שלהבדיל ממינהל הסטודנטים שמתעסק בחלק מהסטודנטים במדינת ישראל, ות"ת או המל"ג עוסקים בכלל הסטודנטים.

דוד מהרט: מספיק שסטודנט אחד מאיזו שהיא אוכלוסייה יבוא לבית המשפט, לבג"צ, יגיד "למה אתם מפלים אותי על פני סטודנטים יוצאי אתיופיה" כך שהסכנה שהמלגה תיעלם היא סכנה גדולה.

דוד מהרט: ואני גם אמרתי לחברים שלי פה, באיזו זכות אתם דורשים לסכן את הזכויות של בני הקהילה, מי נתן לכם את המנדט הזה?

דוד מהרט: אתם למדתם לעצמכם, קיבלתם ממינהל סטודנטים, אולי אתם גם מסוגלים לדאוג לילדים שלכם, אבל יש אוכלוסייה גדולה שלא מסוגלת לדאוג לילדים שלה.

דוד מהרט: הזכויות של בני הקהילה, אנשים השיגו אותם במאבקים גדולים.

דוד מהרט: אנשים שעוד לא השיגו כמעט שום דבר עבור בני הקהילה באים ודורשים לוותר ולסכן זכויות כל כך משמעותיות כמו הדבר הזה.

דוד מהרט: לכן אני, תרשה לי אולי אדבר כאב, הבת שלי סטודנטית חדשה, לפני שבועיים באה ואמרה לי "אבא, הודיעו לנו ששכר הלימוד הולך להיות מקוצץ ב-25%" בדמיון הפרוע שלי לא חשבתי שהדבר הזה יקרה כל כך מהר - - -

פנינה תמנו: מי הודיע להם?

דוד מהרט: שניה, שניה.

זיוה מקונן: מינהל הסטודנטים.

דוד מהרט: לא חשוב, שניה.

דוד מהרט: אל תדברו בשמי, תנו לי לדבר.

דוד מהרט: אל תדברו בשמי.

אברהם נגוסה: רשות הדיבור היא של דוד מהרט.

דוד מהרט: היא שמעה במוסד שהיא לומדת בו, הודיעו לה את ההודעה הזאת.

דוד מהרט: אמרתי "הנה, את אשר יגורנו בא".

דוד מהרט: זה עוד לא עבר, כבר בשנה הראשונה רוצים לקצץ את הדבר הזה.

פנינה תמנו: אבל מי הודיע לה?

דוד מהרט: שניה פנינה, זה לא חשוב מי הודיע לה.

פנינה תמנו: זה חשוב, אדוני, אתה בא נותן פה עדות, עכשיו כחברת כנסת, סליחה דוד, יש לי הרבה הערכה אליך.

פנינה תמנו: כחברת כנסת אתה לא תבוא ותגיד פה דברים ולא תגיד מי.

דוד מהרט: רגע, גבירתי, עם כל הכבוד לך שאת חברת הכנסת, לא אומר שיש לך זכויות יתר.

פנינה תמנו: יש לי זכויות יתר, תתפלא.

פנינה תמנו: תתפלא.

פנינה תמנו: בכנסת כן.

פנינה תמנו: תתפלא.

דוד מהרט: אני רוצה לדבר אני אדבר, את לא תמנעי.

פנינה תמנו: אז אני אומרת לך דוד, אני לא אמנע אבל אתה תגיד מי אמר.

פנינה תמנו: אתה תגיד מי אמר.

דוד מהרט: את תרצי, אני אתן לך פרטים.

פנינה תמנו: אומר דברים חשובים ומסתיר אותם.

אברהם נגוסה: תני לו לדבר.

זיוה מקונן: - - - -

פנינה תמנו: אתה לא יכול להגיד דבר כזה ולא להגיד מי.

פנינה תמנו: אתה רוצה שנטפל, אתה צריך להגיד מי.

אברהם נגוסה: אם אתם לא מסוגלים, זיוה, אני מבקש, אין לך את רשות הדיבור כרגע, בתורך תדברי.

אברהם נגוסה: כרגע דוד מדבר.

אברהם נגוסה: אני רוצה להגיד לכולם, אני מבקש פנינה, את רוצה שיהיה דיון רציני, אז בואו ננהל את העניין.

אברהם נגוסה: כרגע אנחנו דנים בכל העניין לפני שייסגרו התכניות והמתווה וחשוב לנו לדעת את האמת.

אברהם נגוסה: לכן בואו תנו לכולם להביע את עמדתם.

פנינה תמנו: חשוב שיגיד מי אמר, אנחנו צריכים לטפל באנשים שמעלימים מהסטודנטים.

אברהם נגוסה: רגע, זכותו פה בוועדה, אנחנו נמצאים בשידור ישיר, זכותו לשמור את מקור האינפורמציה שלו.

אברהם נגוסה: אנחנו לא יכולים להכריח אותו להגיד את זה, אנחנו נמצאים בדיון בשידור ישיר לכן אל תלחצו אותו, זכותו לא להגיד.

דוד מהרט: בדיוק.

דוד מהרט: אני לא רוצה, אני רק נתתי את זה כאיזה שהוא משל כי אני לא רוצה להפוך את הדיון לדיון פרטי שלי.

דוד מהרט: מה שרציתי להגיד הוא שגם אז אמרנו ואני חוזר ואומר, ות"ת, אני כועס מאוד לא רק על בני הקהילה שדרשו את המעבר הזה שלדעתי מסכן את בני הקהילה, אני גם כועס על ות"ת.

דוד מהרט: בדיונים ההם ות"ת לא העלו שום סכנה.

דוד מהרט: בכלל ות"ת היה לו נוח להתעלם כל כך הרבה שנים מבני הקהילה, הוא אמר "זה במינהל הסטודנטים, אני לא מתעסק עם בני הקהילה".

דוד מהרט: ופתאום ות"ת מתעניין בבני הקהילה.

דוד מהרט: אני אומר, לדעתי, ואני מצפה מהם היום שיגידו באופן ברור, האם באמת יכולים להבטיח מימון שכר לימוד גם לילידי הארץ, האם המעבר הזה לא מסכן את השגת ההשכלה האקדמית בעבור בני הקהילה.

דוד מהרט: זה שילדים נולדו פה בארץ עוד לא אומר שההורים שלהם מבוססים.

דוד מהרט: המודל שאני מציע אדוני היושב ראש הוא מודל משולב, לדעתי העניין של מלגה ממינהל הסטודנטים שכר לימוד הוא לא סגרגטיבי, הוא לא מחייב, הילדים מקבלים את זה בכלל לחשבון הבנק שלהם, אפילו המוסד לא יודע מי נותן להם, ואני לא רואה שום תיוג.

דוד מהרט: אני מציע שמינהל הסטודנטים ימשיך לעסוק, והמלגות יישארו שם, נוח לנו, קל לנו יותר לבוא ולשמור על המלגות האלה כשהן במינהל הסטודנטים, וות"ת שיש לו את האחריות על המוסדות האקדמיים שהוא אמון על נושא ההשכלה, בבקשה שיפתח את הראש, שיפתח את הלב ויעשה את מה שהוא צריך לעשות ואת מה שהוא יודע לעשות, והוא יודע לעשות בעבודה מול המוסדות האקדמיים.

דוד מהרט: את נושא המלגות תשאירו במינהל הסטודנטים.

דוד מהרט: שילוב שני הדברים האלה יכול להבטיח לאורך שנים רכישת השכלה עבור בני הקהילה.

דוד מהרט: פנינה, אם לא הייתה מלגה של מינהל הסטודנטים, אני רוצה להגיד לך שהרבה צעירים וצעירות - - -

פנינה תמנו: זה בדיוק מה שאמרתי בדבריי.

דוד מהרט: אמרת, יכול להיות שהיה לוקח כמה שנים והיינו רוכשים.

פנינה תמנו: אתה לא הקשבת.

דוד מהרט: אני הקשבתי.

פנינה תמנו: דוד אני לא בוויכוח איתך, אני רוצה להגיד לך - - -

אברהם נגוסה: תודה.

פנינה תמנו: שניה, בבקשה, הוא התייחס אלי, תן לי להגיב.

פנינה תמנו: דוד, אף אחד לא - - -

דוד מהרט: - - - עוד שנה, תשאירו את זה במינהל הסטודנטים - - -

אברהם נגוסה: - - -

פנינה תמנו: אדוני היושב ראש, הוא מתייחס אלי, אני רוצה, אני לא מבינה איזו מין התנהלות זו, אני רוצה להשיב לו, הוא התייחס אלי.

פנינה תמנו: אתה לא יכול לעוות את דבריי.

פנינה תמנו: אתה לא תעוות את דבריי, אמרתי את הדברים האלה בדיוק.

פנינה תמנו: החששות שלך ברורים, זה אותם חששות שהעליתי, ועם זאת לא מחייב שות"ת לא יעשו עבודה יותר טובה ממשרד הקליטה.

דוד מהרט: הם לא מסוגלים לעשות את זה.

אברהם נגוסה: רוני אקלה, מנכ"ל הפרויקט הלאומי בבקשה.

רוני אקלה: תודה רבה כבוד היושב ראש.

רוני אקלה: בהמשך למה שדוד אמר, אני מסכים לכל מילה שהוא ציין.

רוני אקלה: לדעתי העברת הסיוע ממינהל הסטודנטים למל"ג זה בכי לדורות של הקהילה האתיופית.

רוני אקלה: אני בוגר האוניברסיטה, אם לא היה מינהל הסטודנטים שהיה עוזר לי, לא הייתי יושב פה ולדעתי יש לנו דוגמאות להמחיש, הרי שיש לנו היום על פי גיל יותר מ-200 תלמידים שלומדים באוניברסיטאות ובמכללות ושלא מקבלים מלגה או שכר לימוד ממינהל הסטודנטים או ממל"ג, אותם אנשים זה אומר שהם מחפשים מלגות, המלגות היום, אין מלגות, הן מצטמצמות משנה לשנה והאנשים האלה לא יכולים אפילו לסיים את ההשכלה הגבוהה, יש כאלה שפורשים.

רוני אקלה: מזה אנחנו צריכים ללמוד שעם העברת הסיוע לקהילה האתיופית ממינהל הסטודנטים למל"ג, זה יפיל את כל מה שאנחנו עושים היום.

רוני אקלה: שמעתי טיעונים למיניהם, זה אומר ככל שהמל"ג ינסה להגדיל את מספר התלמידים שילמדו באוניברסיטאות, ואני רואה את זה בשטח, הרי מי עכשיו פועל כדי שאותם ילדים יגיעו לאוניברסיטאות ולמכללות?

רוני אקלה: אני לא רואה שיש כמה גופים שפועלים והחשש שלי שאותם תלמידים שהשקענו בהם במשך שש או שבע שנים כדי שיוכלו ללמוד באוניברסיטה או במכללות, שלא יהיו הפקר, שלא יהיה להם איזה שהוא מימון.

רוני אקלה: אני יודע שהמלגות האלה, זה אומר ששכר הלימוד ודמי הקיום שהיו מקבלים ממינהל הסטודנטים היו בהוראת שעה, וזה עד היום עבד, פעל עד היום, לא השתנה שום דבר.

רוני אקלה: לא חוק.

רוני אקלה: אני חושב שמינהל הסטודנטים וגם המשרד לקליטת עליה פעל נכון.

רוני אקלה: אבל היו כמה ליקויים ובמקום להתווכח שם ולתקן את הליקויים שם בתוך מינהל הסטודנטים שישנו את מהלך העבודה שלהם, העבירו את זה עכשיו למישהו אחר.

רוני אקלה: המישהו האחר הזה, אני הייתי באוניברסיטה, שגם במל"ג שבמעורבות החברתית הייתי מרכז את הנושא הזה, אני לא חושב שסטודנט חדש בן הקהילה שמגיע לאוניברסיטה שיכול לעבור את כל הבירוקרטיה ולקבל את הסיוע.

רוני אקלה: וזה מדאיג אותי ולכן אני חושב שגם האמירות שאנחנו אומרים שלא כל בני הקהילה, שלא מסכימים, גם אלה שלא מסכימים שיישמע קולם.

אברהם נגוסה: תודה.

אברהם נגוסה: זיוה מקונן מנכ"ל אגודת יהודי אתיופיה.

אברהם נגוסה: שיניתם.

זיוה מקונן: בהחלט גם המעבר של השם קשור בהחלט לתהליך הזה.

זיוה מקונן: כי אין איזו שהיא קבוצה ישראלית שעושה למען יהודי אתיופיה, אנחנו כבר ישראלים והארגון הזה גם פועל למען קהילת יוצאי אתיופיה, עם קהילת יוצאי אתיופיה, כך שזה משתלב.

זיוה מקונן: ב-2013 דו"ח מבקר המדינה 63.ג פרסם דו"ח שמבקר בצורה שלא משתמעת לשני פנים גם את ההתנהלות בכלל של משרד הקליטה בניהול תכנית החומש, גם את משרד ראש הממשלה וגם את מינהל הסטודנטים.

אברהם נגוסה: כמי שמכיר את הדו"ח, הוא לא מתייחס למינהל הסטודנטים.

זיוה מקונן: מתייחס בוודאי - - -

אברהם נגוסה: לא.

זיוה מקונן: הדו"ח מתייחס לכך שלמינהל הסטודנטים לא היו נתונים מדויקים על סטודנטים יוצאי אתיופיה.

אברהם נגוסה: לא משנה היו לו או לא היו לו, הוא לא מתייחס.

אברהם נגוסה: הוא מתייחס למשרד הקליטה, אבל לא למינהל הסטודנטים.

זיוה מקונן: אדוני אני מבקשת, אני אעביר את דו"ח 63.ג לוועדה, הוא מתייחס גם לעניין של מינהל הסטודנטים בצורה מובהקת וביקר את מינהל הסטודנטים וגם על בכלל המלגות שקיבלו ועל ה - - - וכולי, הרבה מאוד נקודות ציין דו"ח מבקר המדינה.

זיוה מקונן: בכל התהליך של המאבק שלנו, גם כאגודה ובכלל, העברת האחריות בטיפול יוצאי אתיופיה, כלל יוצאי אתיופיה ממינהל הסטודנטים, לכלל משרדי הממשלה הרלבנטיים, ברור שגם הסיפור הזה צריך להיות מטופל במל"ג.

זיוה מקונן: אני רוצה להגיד שעד הוועדה באוקטובר 2015 - - -

אברהם נגוסה: 2017.

זיוה מקונן: 2015.

אברהם נגוסה: גם לפני שנה קיימנו.

זיוה מקונן: נכון.

זיוה מקונן: אבל למל"ג לא היו נתונים על סטודנטים יוצאי אתיופיה כאילו אנחנו נמצאים בבועה הזאת של משרד הקליטה ואנחנו לא חלק מהסטודנטים בכלל.

פנינה תמנו: כולל ילידי הארץ.

זיוה מקונן: כולל ילידי הארץ וכולם.

זיוה מקונן: הנתונים לגבי ההסללה באיזה תחומי לימוד לומדים והמעקב לגבי סטודנטים מצטיינים והדחיפה, ואנחנו יודעים מה המל"ג והות"ת עושים למען ההשכלה הגבוהה והמחקר ובכלל כדי להעלות את מדינת ישראל, ואנחנו יודעים שמדינת ישראל אחת המדינות המובילות בתחומים מאוד רבים, ובמיוחד בהשכלה הגבוהה, זה לא הגיוני שאנחנו לא נהיה שם, שכלל יוצאי אתיופיה לא יהיו בתוך המשרד הזה שעוקב, בודק, מתמרץ ומוביל לאקדמיה איכותית גם את יוצאי אתיופיה.

זיוה מקונן: לכן אנחנו יצאנו ואני בהחלט לוקחת אחריות גם כארגון, כדי שהמל"ג ייקח אחריות על יוצאי אתיופיה, כדי שיוכל לראות, לדחוף, לקדם ולמצות את היכולות והפוטנציאל של יוצאי אתיופיה.

אברהם נגוסה: אני מבקש לשאול אותך, מה הקשר לעניין ההשתלבות?

אברהם נגוסה: כי זה לא פוגע בהשתלבות של יוצאי אתיופיה מכיוון שהמדובר בהעברת כסף לאוניברסיטאות ולמכללות ולא קשור להשתלבות.

אברהם נגוסה: דבר אחר, בעניין של איכות ההשכלה שהם מקבלים, כמובן מינהל הסטודנטים לא קובע מה אדם ילמד.

אברהם נגוסה: אחרי שהאדם התקבל, הוא נותן רק כסף.

אברהם נגוסה: לכן המל"ג גם אם היה רוצה לעזור ליוצאי אתיופיה, היה יכול לעשות גם בעניין הנגשה ודברים כאלה ודיברנו כאן ויש תכנית לכך וגם קיבל תקציב לזה בוועדת השרים.

אברהם נגוסה: לכן תפרידי.

זיוה מקונן: אני לא מפרידה.

זיוה מקונן: אני מסכימה איתך אדוני היושב ראש, שמל"ג ות"ת יכלו להסתכל על סטודנטים יוצאי אתיופיה, על מועמדים לפני כן כי הם עושים עבודה גם בקרב האוכלוסייה הערבית וגם באוכלוסייה בפריפריה, כדי לקדם ולדחוף הם עושים הרבה פרויקטים.

זיוה מקונן: את יוצאי אתיופיה הם לא ראו, למה?

זיוה מקונן: כי יש משרד שמטפל והוא נקרא משרד הקליטה.

זיוה מקונן: לכן ההעברה ולקיחת האחריות של המל"ג היא מהותית כדי שהם יטפלו גם עוד לפני, כדי לתמרץ תלמידים שיגיעו וגם בתיכון למגמות של מדעים, מתמטיקה, מדעים מדויקים וכולי, כדי שמה לעשות, גם אנחנו רוצים להיות מובילים ומשפיעים ומנהיגים במדינה.

זיוה מקונן: לכן ההעברה והטיפול והראייה הכוללת מאוד מאוד חשובה.

זיוה מקונן: האם המלגה, ודרך אגב, אני אומרת את זה וכל הזמן אני אומרת, בעיקר ברשתות החברתיות אומרים "היא קיבלה מלגה, מיצתה את הזכויות שלה" וכולי.

זיוה מקונן: אני זיוה, לא פועלת בשביל עצמי וחשוב לי להגיד את זה, לכלל הסטודנטים יוצאי אתיופיה ובכלל, אבל הראייה לטווח הארוך, למען העתיד שלנו והעתיד של הילדים שלנו, כמו בכל התכניות המבדלות, המסתכלות כלפי יוצאי אתיופיה כאתיופים היא פוגענית וצריך להעביר את זה לכלל ה- - -

אברהם נגוסה: תודה.

זיוה מקונן: שניה אדוני - - -

אברהם נגוסה: הנקודה ברורה.

אברהם נגוסה: יש הרבה דוברים.

זיוה מקונן: לא, אני רוצה להבהיר.

זיוה מקונן: גם אם אנחנו חושבים שיש אקדמאים יוצאי אתיופיה וההכנסה שלהם היא כך וכך, הנתונים שמפרסם הלמ"ס אומרים שהכנסת יוצאי אתיופיה נמוכה ב-40% מההכנסה הממוצעת של כלל משקי הבית בישראל.

זיוה מקונן: לכן - - -

אברהם נגוסה: זה אומר שהם לא יכולים לעזור לילדים.

זיוה מקונן: נכון.

זיוה מקונן: לכן מה שאנחנו, גם כשאני במל"ג אומרת, התקצוב הדיפרנציאלי לפי - - -

קריאה: מבחן הכנסה.

זיוה מקונן: לא מבחן הכנסה.

זיוה מקונן: התקצוב הדיפרנציאלי ליוצאי אתיופיה זה לא משנה לנו האם הם מקימים כמו שהקימו מנגנון לאוכלוסייה הערבית - - -

פנינה תמנו: ולחרדים.

זיוה מקונן: ולחרדים.

זיוה מקונן: לא אכפת לנו - - -

אברהם נגוסה: ולדרוזים.

פנינה תמנו: הם יודעים לתת להם יפה מאוד.

זיוה מקונן: לא אכפת לנו האם הם מקימים מסגרת מיוחדת כדי לתקצב את זה, אבל את התקצוב, בתקצוב הזה הם לא צריכים לגעת, אבל הראייה הכוללת כולה צריכה לעבור למל"ג.

זיוה מקונן: זו הדרישה שלנו ואנחנו שמחים על המהלך הזה.

אברהם נגוסה: תודה.

אברהם נגוסה: אלכס קושניר רוצה להתייחס לדברים שנאמרו לפני שהוא יוצא מהדיון.

אברהם נגוסה: בבקשה.

30741: באמת רק ארבע מילים.

30741: אני חייב להגיד לכם שמשרד העלייה והקליטה ימשיך לטפל בעולים יוצאי אתיופיה עד 15 שנים בארץ לפי הקריטריונים שקיימים היום.

30741: רק כדי שאזכיר את הקריטריונים, תואר ראשון עד גיל 28 כאשר בכלל האוכלוסייה זה עד גיל 27, תואר שני עד גיל 40 למרות שבכלל האוכלוסייה זה עד גיל 30 וזה 15 שנה בארץ כשבכלל העולים זה עד שלוש שנים בארץ ועולים יוצאי אתיופיה יכולים לקבל את שני התארים במימון מלא, לעומת עולים אחרים שיכולים לקבל תואר אחד.

30741: אנחנו נמשיך להשקיע בזה כי אנחנו רואים בכך חשיבות רבה של השתלבות עולים יוצאי אתיופיה בתוך החברה הישראלית באמצעות ההשכלה הגבוהה, ואני באמת רוצה לאחל בהצלחה ומברך את המל"ג לקבלת האחריות על יוצאי אתיופיה שהם מעל 15 שנה, ואנחנו כאן כדי לסייע בכל דבר שצריך.

30741: תודה רבה.

אברהם נגוסה: תודה.

אברהם נגוסה: ג'ג'או, חבר ועדת ההיגוי של המל"ג.

ג'ג'או בימרו: שלום לכולם.

ג'ג'או בימרו: אני מבקש לתת לי דקה וחצי, בלי הפרעות, אם אפשר.

ג'ג'או בימרו: אז ראשית, חיפשתם פה מי דחף את העניין הזה אז אני יכול להגיד שאני מוכן לקחת אחריות על הנושא הזה, וחשוב לי להגיד שיוצאי אתיופיה יקבלו שירות ככלל אזרחי ישראל מהמועצה להשכלה גבוהה, וזאת החלטת ממשלה ועובדה מוגמרת, והסטודנטים דורשים את זה, ובצדק.

ג'ג'או בימרו: אני מתנצל בשמי, ולא אחטא אם אומר שגם בשם יהודי אתיופיה בית ישראל, בפני הגורמים המקצועיים - - -

קריאה: מי בחר בו לנציג - - - אתה מייצג את - - -

ג'ג'או בימרו: לא להפריע לי בבקשה.

ג'ג'או בימרו: בפני הגורמים המקצועיים ושאר האנשים שנאלצו להגיע לדיון הזה.

ג'ג'או בימרו: חברים, הדיון הזה לא רלבנטי ויש פה ניגוד אינטרסים ומטרות נסתרות.

אברהם נגוסה: בעניין החלטת הממשלה - - -

פנינה תמנו: אבל למה אתם מפריעים לו.

פנינה תמנו: עד שיש מישהו נציג, יש נציג צעיר, מדבר, אדוני היושב ראש, נציג צעיר שמדבר, למה מפריעים לו?

פנינה תמנו: גם בדיון הקודם הפרענו לו וכן, הוא נציג של הסטודנטים בוועדה שהוקמה, ויש פה סטודנטים שאחר כך אנחנו גם נשמע אותם.

פנינה תמנו: זה לא להאמין, הדור המבוגר רוצה לשמוע רק את עצמו.

דוד מהרט: והדור הצעיר רוצה לצעוק.

אברהם נגוסה: בבקשה.

אברהם נגוסה: רשות הדיבור שלו.

ג'ג'או בימרו: אני אסביר.

ג'ג'או בימרו: אני מבקש לתת לי לסיים.

ג'ג'או בימרו: לפני כשמונה שנים ספגנו אני וחבריי קללות מצעירים עולים ממרכז קליטה ואף רבנו איתם.

ג'ג'או בימרו: אני אסביר.

ג'ג'או בימרו: אותם אלה שקיללו אותנו השתמשו בכללות ששימשו כנגד בית ישראל באתיופיה "שטן", "אוכלי אדם", "בעלי זנב" וכולי.

ג'ג'או בימרו: הנצרות והמיסיון הפועל בעצימות בקרב יהודי אתיופיה בישראל מתגבר מיום ליום ומסכן את הזהות היהודית של בית ישראל.

ג'ג'או בימרו: יהודי אתיופיה הוחזקו כבני ערובה תחת משרד הקליטה עשרות שנים והיום יש ניסיון להמשיך ולהחזיק ביהודי אתיופיה כבני ערובה.

ג'ג'או בימרו: חברים, היושב ראש הוא מתחזה, מיסיונר נוצרי ואינו מייצג את יהודי אתיופיה ומה שמעניין אותו זה להעלות עוד עולים נוצרים לצבירת כוח פוליטי.

ג'ג'או בימרו: החזקת יהודי אתיופיה כבני ערובה במשרד הקליטה הסתיימה.

אברהם נגוסה: בבקשה להוציא אותו.

אברהם נגוסה: תוציא אותו.

ג'ג'או בימרו: יהודי אתיופיה אינם עולים חדשים ובטח שלא בני ערובה של אף אחד.

אברהם נגוסה: מה הקשר?

אברהם נגוסה: יש לך - - -

ג'ג'או בימרו: הדיון הזה הוא בזבוז זמן וכסף למשלם המסים, מיותר, לא רלבנטי ואסור היה שיתקיים.

ג'ג'או בימרו: השינוי האמיתי יבוא מתוכנו - - -

אברהם נגוסה: בבקשה, זו הכנסת.

אברהם נגוסה: תצא.

אברהם נגוסה: ניפגש בבית משפט, תצא עכשיו.

ג'ג'או בימרו: תתבע אותי.

אברהם נגוסה: בסדר.

אברהם נגוסה: תצא.

דוד מהרט: תתמודד עם הנושא שהעלית לדיון.

קריאה: זה נציג הסטודנטים.

קריאה: בדיוק על זה אני מדבר, בוועדות ההיגוי ששמים אנשים שלא מתאימים.

קריאה: זו בושה.

דוד מהרט: גם אני יכול להגיד שאני נציג יהודי אתיופיה בגלל שאני אתיופי.

דוד מהרט: מי בחר בו לנציג יהודי אתיופיה?

פנינה תמנו: הוא נציג הוועדה, הוא נציג בוועדה להשכלה גבוהה.

דוד מהרט: - - -

פנינה תמנו: אתה חולק עליו?

פנינה תמנו: דוד?

אברהם נגוסה: אני אדרוש את ביטול החלטת הממשלה.

פנינה תמנו: דוד, יש לך טענות?

פנינה תמנו: הוא נציג בוועדה להשכלה גבוהה.

פנינה תמנו: אם יש לך טענות אתה מוזמן לצאת.

קריאה: זה בושה כאלה שמייצגים סטודנטים.

אברהם נגוסה: סליחה - - -

דוד מהרט: - - -

אברהם נגוסה: אני רוצה לשמוע סטודנטים.

אברהם נגוסה: אנחנו נשמע אותם.

אברהם נגוסה: בבקשה מהאוניברסיטה העברית, בזואייהו מנגיסטו.

בזואייהו מנגסטו: אני לא ידעתי שאני אמורה לדבר, אני כאן כדי בעיקר לשמוע.

אברהם נגוסה: לא חובה.

בזואייהו מנגסטו: אני הבנתי שהמימון עובר למל"ג ולא שמפסיקים לממן.

בזואייהו מנגסטו: אז לא יודעת, חלק אומרים בכיה לדורות, לא ברור לי.

בזואייהו מנגסטו: אני רוצה תשובות, וגם הקיצוץ של 25%, אני לא מכירה את זה.

בזואייהו מנגסטו: אני קיבלתי מייל שהסיוע עובר למל"ג אבל לא מכירה משהו כזה על 25%.

מירי כהן אדלשטיין: - - - ל-25%?

בזואייהו מנגסטו: אני אשמח לקבל תשובות.

מירי כהן אדלשטיין: אני אשמח.

מירי כהן אדלשטיין: אני ראש מינהל הסטודנטים.

מירי כהן אדלשטיין: ה-25% זה משהו שהוא בכלל לא קשור לנושא.

מירי כהן אדלשטיין: במכללת אחווה, נקודתית, הם החליטו לגבות תקורה על מימון ממוסד ממשלתי שאסור להם לגבות את זה, אנחנו מטפלים בזה מולם, זה לא קשור לעניין בכלל.

מירי כהן אדלשטיין: אז חבל שעל סמך זה זה נאמר, אבל אף אחד לא אמר דבר כזה.

אברהם נגוסה: בואו תנו לה, אנחנו נגיע למשרדים.

אברהם נגוסה: אתם תציגו את התמונה.

אברהם נגוסה: סיימת או שאת באמצע?

פנינה תמנו: חשוב לשמוע את קולכם, הסטודנטים.

אברהם נגוסה: אם את רוצה להביע את עמדתך, יש לך זכות, אבל אם את לא רוצה, אין חובה.

בזואייהו מנגסטו: שאלתי וענו לי, אבל עניתם רק על ה-25%.

בזואייהו מנגסטו: אני רוצה להבין למה חלק אומרים שזו תהיה בכייה לדורות, כלומר אני הבנתי שיש רק העברה ולמה חלק אומרים שמפסיקים, אז לא ברור לי, אני רוצה לקבל תשובות קצת יותר - - -

קריאה: כשתהיה לי את רשות הדיבור אני אתייחס.

טלל דולב: אתה רוצה התייחסות עכשיו?

אברהם נגוסה: לא, בסוף.

אברהם נגוסה: אני רוצה לשמוע עוד.

אברהם נגוסה: אז יש מישהו?

אברהם נגוסה: אבי מספין בבקשה.

טלל דולב: גם המל"ג - - -

אברהם נגוסה: גם המל"ג וגם הות"ת ידברו ואתם תתייחסו אבל אני רוצה שקודם תשמעו את האנשים.

אברהם נגוסה: בבקשה.

אבי מספין: תודה רבה אדוני היושב ראש.

אבי מספין: אני מנכ"ל עמותת טנא בריאות.

אבי מספין: אני קודם רוצה להזהיר, מתוך ניסיון של משרדים אחרים, אני כרגע לא רוצה להכנס על הנושא שכל משרד יעסוק, כל יוצא אתיופיה יהיה חלק מהמשרדים הרלבנטיים, מבחינת תפיסת עולם לדעתי זה נכון, זה נכון לטווח הרחוק, אבל מהניסיון שהיה לפחות בחלק שאני עוסק בו, המעבר שהיה בכל הנושא של קידום בריאות ממשרד הקליטה למשרד הבריאות, המעבר היה קטסטרופלי.

אבי מספין: מצד אחד החליטו שהתקציבים והטפול בנושא קידום בריאות יוצאי אתיופיה יעבור ממשרד הקליטה - - -

פנינה תמנו: תקשיבו לו, הוא צודק.

אבי מספין: - - - למשרד הבריאות.

אבי מספין: ב-2015-2016 משרד הקליטה כפי שנקבע, הפסיק את הטפול, נפסק התקציב.

אבי מספין: מצד שני משרד הבריאות שהוא מעולם לא עסק ברמה מערכתית בטיפול בריאות יוצאי אתיופיה, הוא לא היה ערוך לא מבחינת כח אדם ולא מבחינת הידע ולא מבחינת התקציבים ונתינה של תקציבים צבועים ליוצאי אתיופיה, ואנחנו עוד מעט כבר שלוש שנים וכל התקציבים ירדו לטמיון עד היום, הרבה נושאים שאמורים היו להיות מטופלים, שטופלו בצורה שוטפת כשמשרד הקליטה היה אחראי, ברגע שהוא משך אחורה משרד הבריאות עדיין לא נכנס, אני מאוד מקווה שבשנת 2019 הוא יתחיל להכנס.

אבי מספין: מה שאני בא - - - אפשר להעתיק את הנושא הזה בדיוק למעבר של הנושא של המלגות לסטודנטים ודמי המחיה ממשרד הקליטה למל"ג, יכול להיות בדיוק אותו דבר וכאן אני באמת שמח על הדיון הזה כי באמת צריך לדון לפני שזה קורה.

אבי מספין: כי הסיכוי שהמלגות ייפסקו הוא יכול להיות, אם זה קרה במשרדים אחרים, עד שיהיו רפרנטים מתאימים במל"ג, עד שבכלל התקציבים יעברו, משרד הקליטה מבחינתו ימשוך את זה השנה.

אבי מספין: לכן מה שאני מציע, דוד גם דיבר על הדרגתיות או שילוב בין שני דברים, אני מציע הדרגתיות.

אבי מספין: עד שהמל"ג, אין לו מנגנון, גם תקציבי וגם כח אדם - - -

פנינה תמנו: דוד, זה מה שאמרנו, אם לא שמעת.

אבי מספין: וגם את כל הנתונים שאם אין לו את זה, לא להעביר שום תקציב אלא להמשיך עם משרד הקליטה.

אבי מספין: זו ההמלצה שלי מהניסיון הרע שהיה.

פנינה תמנו: אני מסכימה.

אברהם נגוסה: סטודנטים רוצים להגיב?

אברהם נגוסה: בבקשה.

רבקה בימרו: אני סטודנטית למשפטים ועבודה סוציאלית באוניברסיטה העברית.

רבקה בימרו: רציתי לדבר על כמה דברים.

רבקה בימרו: קודם כל אני מסכימה עם פנינה ו- - - שהמעבר הזה הוא באמת מבורך, לעבור ממשרד הקליטה למשרד החינוך והמל"ג, ואני אתן דוגמה קטנה כסטודנטית שאני צועדת במסדרונות האוניברסיטה העברית, בטח בפקולטה למשפטים, לראות אתיופי זה כאילו "וואו, יש פה אתיופי".

רבקה בימרו: אז כן, צריך לעשות פה שינוי להבין שאם הנתונים שלנו כל כך נמוכים משהו פה צריך להשתנות.

רבקה בימרו: אני מסכימה כסטודנטית שקיבלה סיוע ממינהל הסטודנטים, באמת שהמשרדים ידעו לעשות את ההעברה הזאת בצורה שלא תיפגע בנו הסטודנטים, ולדעתי היא גם מעלה המון חששות.

רבקה בימרו: משרד הקליטה הוציא מייל לכלל הסטודנטים שמודיע על הפסקת המימון, זה מייל מאוד מלחיץ.

רבקה בימרו: אם אתה סטודנט שלא מעורב ולא מכיר ולא מתעניין בהחלטות הממשלה אתה אומר לעצמך "זהו, אין לי יותר מימון, העבירו אותנו למל"ג", זה מה שהסטודנטים חושבים, וזה מה שהסטודנטים מבינים מאותו מייל שמשרד הקליטה מוציא.

רבקה בימרו: אז כל העניין של פחד וחשש וזה, זה עובר, זה יורד למטה לסטודנטים וחשוב שאתם כגופים תבינו את זה ותדעו להנגיש לנו את המידע הזה בצורה שהיא הרבה יותר נעימה וחלקה, וכמובן שהמעבר הזה ייעשה בצורה שבסוף לא תפגע בנו.

בזואייהו מנגסטו: אולי המטרה גם היא ליצור חשש, ופחד.

רבקה בימרו: כן.

רבקה בימרו: זה משהו שפשוט מחלחל אלינו ולדעתי יוצר כל מיני חששות.

רבקה בימרו: לגבי מינהל הסטודנטים והסיוע שהוא מעביר לסטודנטים יוצאי אתיופיה זה לא כזה חלק, וברור, יש את הסטודנטים שהם בני 28 שלא מקבלים מימון, סטודנטים שעלו בשנות ה-80 ולא מקבלים מימון, סטודנטים כמוני שהחלטתי לשלב תואר נוסף, החל משנה ב' החלטתי להוסיף משפטים ללימודים שלי בעבודה סוציאלית ומשרד הקליטה, מינהל הסטודנטים אמר לי "חמודה, את לא מקבלת יותר מימון" זאת אומרת שאני כסטודנטית שלומדת באוניברסיטה העברית, נמצאת בשנה ג' שלי ללימודי משפטים ולימודים שנה ד' בעבודה סוציאלית, לא מקבלת מימון ממינהל הסטודנטים וזה לא מעניין אותם, הם אומרים לי "בעיה שלך שהוספת עוד תואר".

פנינה תמנו: הם מעודדים לבינוניות.

רבקה בימרו: אם אני בוחרת להתקדם אני מצפה שאתם כמשרדי הממשלה תקדמו אותנו הסטודנטים יוצאי אתיופיה ואני רוצה שהילדים שלי שהם יצעדו באקדמיה הם יראו המון סטודנטים יוצאי אתיופיה, הם יראו מרצים שהם יוצאי אתיופיה, שיהיה לנו לאן לשאוף, וכל עוד אנחנו תחת משרד הקליטה, ששוב, זה משרד קליטה, זה לא משרד החינוך, זה לא גוף שיש לו מעקב על נתונים מה המצב, למה הרבה סטודנטים נושרים, אין תשובות לדברים האלה ורק להעביר כסף זה לדעתי לא הפתרון.

אברהם נגוסה: תודה.

אברהם נגוסה: אני פונה למשרדי הממשלה.

אברהם נגוסה: אנחנו רוצים לשמוע את המל"ג והות"ת וכמובן מינהל הסטודנטים.

אברהם נגוסה: בעיקר למה שהיא אמרה עכשיו.

אברהם נגוסה: בבקשה המל"ג.

יוסי סבג: אני מהות"ת.

יוסי סבג: תודה רבה.

יוסי סבג: המטרה שלנו ואני אגיד את זה ואנחנו אומרים את זה בוועדות ההיגוי שלנו ואנחנו אומרים את זה פה ואנחנו אומרים את זה בכל הוועדות, המטרה שלנו היא שילוב מיטבי.

יוסי סבג: ואני אתייחס לכלל הנקודות שהעלו פה ואנסה לתת מענה מלא.

יוסי סבג: שילוב מיטבי צריך להיות גם מבחינה מושכלת וחכמה וביחד עם זה צריך להיות בצורה רגישה, כפי שחברת הכנסת פנינה ציינה.

יוסי סבג: צריך לעשות את זה בצורה רגישה, הדרגתית ולא לקחת את המקל כפי שציינו ולסגור את הדלת ולא להקשיב.

יוסי סבג: כפי שהחלטת הממשלה האחרונה בוועדת השרים מחייבת אותנו, אנחנו בהליך היוועצות.

יוסי סבג: הליך היוועצות גם עם משרד ראש הממשלה שמתכלל את כל הנושא, גם עם משרד הקליטה שיש לו את הידע והניסיון וגם עם נציגי ציבור, ונציגי סטודנטים יוצאי אתיופיה, במטרה לשמוע ולהשמיע.

יוסי סבג: שילוב מיטבי - - -

פנינה תמנו: למה ההיוועצות לא פתוחה, אנחנו לא שמענו על ההיוועצות הזאת.

פנינה תמנו: סליחה.

יוסי סבג: הליך ההיוועצות בהחלטת הממשלה מחייב אותנו לנושא הזה.

יוסי סבג: בסדר?

יוסי סבג: חברת הכנסת פנינה, במידה ואת רוצה להגיע לוועדות ההיגוי שלנו ולהשמיע את הדברים ולבוא ולהגיד את הדברים, את ממש מוזמנת.

אברהם נגוסה: מי קבע את חברי ועדת ההיגוי?

יוסי סבג: זה כבר הוחלט בתשע"ז.

אברהם נגוסה: המל"ג או יש איזה שהוא - - -

יוסי סבג: המל"ג והות"ת, יש לנו נציגי ציבור, זיוה מקונן - - -

אברהם נגוסה: כדי שישמעו הקולות של הקהילה בצורה מאוזנת, מי בחר את חברי ועדת ההיגוי?

יוסי סבג: הבחירה של חברי הוועדה מנסה לכלול כמה שיותר, בין אם זה נציגי אקדמיה - - -

אברהם נגוסה: לא ענית לי על השאלה.

אברהם נגוסה: שאלתי מי בחר?

יוסי סבג: מל"ג ות"ת.

אברהם נגוסה: אתם אמרתם - - -

יוסי סבג: המל"ג פנו וביקשו את השתתפותם.

זיוה מקונן: המל"ג פנו אלי ואני אישרתי את ההשתתפות שלי, כמו שאני חברה בוועדה למינוי קייסים וכולי.

אברהם נגוסה: אז אתם פניתם?

יוסי סבג: כן.

יוסי סבג: במטרה לכלול ועדה שמייצגת גם כמובן את ציבור יוצאי אתיופיה וגם את - - -

דוד מהרט: למה לא פניתם אלינו?

יוסי סבג: תראו חברים, יש ועדת היגוי - - -

אברהם נגוסה: בסדר, האם אתם מוכנים לשמוע גם - - -

יוסי סבג: זו המטרה של הישיבה הזאת.

יוסי סבג: אנחנו שומעים את הדברים.

יוסי סבג: אנחנו רושמים את הדברים - - -

פנינה תמנו: רגע, אבל צריך לומר ליושב הראש, מי ששם בוועדה עוד, צריך לומר את האמת, יש שם את ד"ר שלום שרון - - -

אברהם נגוסה: לא שאלתי מי, פנינה.

פנינה תמנו: לא, כדי שתדע.

פנינה תמנו: יש שם שישה- שבעה שלא מגיעים אז לפחות להגיד תודה לנציגים שכן מגיעים, בהתנדבות.

אברהם נגוסה: פנינה, אני לא נכנסתי לפרסונליות, אני לא שאלתי מי.

אברהם נגוסה: אני שאלתי איך הקמתם, מי בחר.

אברהם נגוסה: ענית לי אנחנו, המל"ג הזמין אותם.

אברהם נגוסה: בסדר קיבלתי את העניין.

אברהם נגוסה: תמשיך.

אברהם נגוסה: שאלתי האם אתם מוכנים לשמוע גם דעות אחרות, אנשים ש- - -

יוסי סבג: זה מה שאנחנו עושים פה.

אברהם נגוסה: אתם שומעים.

אברהם נגוסה: בסדר.

יוסי סבג: המטרה - - -

זיוה מקונן: הוועדה זימנה את רוב הארגונים, את כל הארגונים שמפעילים תכניות בכלל האוניברסיטאות ושמעה אותם, הוועדה בהחלט נמצאת גם - - -

דוד מהרט: אבל אני כשרציתי להופיע בפניהם, אמרו אנשים שלא מפעילים תכניות להשכלה גבוהה, לא יכולים להופיע בפניהם.

פנינה תמנו: מה, בתור בנאדם פרטי?

אברהם נגוסה: הבנתי.

דוד מהרט: כמנהל - - -

יוסי סבג: אני אתייחס - - -

פנינה תמנו: כאיש חינוך מוכר בקהילה, היה צריך לשמוע אותך.

יוסי סבג: בהתייחסות אישית אני אגיד במאמר מוסגר, אתה מוזמן להיפגש איתי ולהגיד את דעותיך ואני גם שמעתי אותם פה.

יוסי סבג: אבל אנחנו נוכל אחרי זה בארבע עיניים.

דוד מהרט: אני - - - מה שהוא אמר, זה לא - - שמחפש עכשיו - - -

יוסי סבג: נכון.

יוסי סבג: נכון.

יוסי סבג: חד משמעית.

יוסי סבג: אנחנו עושים הליך היוועצות במטרה לשמוע, לעשות את זה בצורה רגישה ונכונה ככל הניתן.

יוסי סבג: אני אגיד ואציין שכל הנקודות שהעלו פה שבאמת משרד הקליטה לא העניק היום מלגות לסטודנטים מעל גיל 28, חזרה לשנת לימודים, חסרי בגרות וכן הלאה, הנקודות האלה מבחינתנו, כמו שהוא אמר שבמשרד הבריאות היה תהליך קטסטרופלי, מבחינתם, אנחנו לוקחים את הנקודות הרגישות ואת הדברים שיכולים ליפול בהם ודווקא אצלנו נבוא ונחזק אותם.

יוסי סבג: לגבי איך המתווה יועבר, יש ועדת היגוי שתבוא ותחליט ואנחנו נגבש את העמדה הזאת, כמו שאמרתי, בהליך היוועצות.

יוסי סבג: הוועדה תבוא ותחליט - - -

פנינה תמנו: אבל הליך ההיוועצות צריך להיות שונה, הוא צריך להיות פתוח, הליך היוועצות הוא לא רק הוועדה, אני אומרת לך כמישהי שהייתה יו"ר הוועדה של הפורום המוביל הזה.

פנינה תמנו: צריך שתהיה היוועצות רחבה יותר, לשמוע הרבה מאוד אנשים, אנשי חינוך והרבה סטודנטים, לצאת עם קול קורא, להגיד שביום זה וזה, כמו שיודעים לעשות, לבוא ולשמוע ושיכתבו לכם, כי בסוף, אפשר להתווכח אם להעביר או לא להעביר, על דבר אחד הקהילה לא מתווכחת, אנחנו לא רוצים פגיעה בקריטריונים, אנחנו רוצים מנגנון מסודר שמעניק את המלגות.

יוסי סבג: אני אתייחס לזה ברשותך.

יוסי סבג: בהקשר של הקריטריונים ובהקשר של סוציו אקונומי, גם כפי שציינו פה, יש כאלה שבאמת לא מסוגלים, וזה העניין של ההליך הרגיש שאנחנו פועלים מול זה, אך לא כולם לא מסוגלים ובשביל זה אנחנו כן נוגעים בקריטריונים ומיישרים אותם כמה שיותר ביחד עם נציגי ציבור יוצאי אתיופיה, כדי לראות איפה דברים שלנו אין את הידיעה בהם ולקהילת יוצאי אתיופיה כן יש את הידיעה בהם, לבוא ולהיטיב איתם.

יוסי סבג: אנחנו לא לוקחים מקל ומעבירים אותו בצורה חד משמעית וחזקה, אלא עושים את זה בהליך היוועצות, בהתאם להחלטת הממשלה, ובמטרה לכלול כמה שיותר שילוב מיטבי, שזו המטרה העיקרית שלנו ואיתה התחלתי, שילוב מיטבי של יוצאי אתיופיה.

יוסי סבג: לגבי ההתייחסות שלך, לגבי חריגים, העלית את השאלה בתחילת הדרך.

אברהם נגוסה: אני רוצה שתתייחס.

אברהם נגוסה: עניין השילוב ברור, אבל אנחנו מדברים על העברת התקציב, הכסף, הסיוע, זה לא קשור לשילוב.

אברהם נגוסה: ולכן זה ברור - - -

יוסי סבג: הכסף מועבר, זה ברור, זה צבוע לנושא הזה.

יוסי סבג: זה עובר בבסיס התקציב.

יוסי סבג: כיצד זה יופעל - - -

אברהם נגוסה: אנחנו שלחנו שאלות ששלחנו, האם יפגע בזכויות של העולים, להגיד למשל, אני נותן לך דוגמה, אמרתי, יש היום במינהל הסטודנטים, אם יש חמישה או עשרה אחים, לא משנה, שהם לומדים בהשכלה הגבוהה, הם מקבלים את הסיוע ממינהל הסטודנטים, לא אומרים להם שבגלל שאח או אחות מקבלת, אתה לא יכול לקבל.

אברהם נגוסה: או מבחן הכנסה, שהורים שלהם מסוגלים לשלם, ישלמו.

אברהם נגוסה: האם אתם תלכו או שתקבלו את כל יוצאי אתיופיה ש- - -

יוסי סבג: השילוב המיטבי מבחינתנו מבחינת החלטות הממשלה ובהתאם לזה גם מטה היישום פועל, זה לא לקחת כל אחד שהוא יוצא אתיופיה על בסיס צבע עורו ולבוא ולהגיד לו "אני נותן לך מלגה".

אברהם נגוסה: לא, מבחינת הסיוע.

יוסי סבג: מבחינת הסיוע, זה מה שאני אומר, אנחנו מרחיבים כמה שיותר את הקריטריונים ומנסים להיוועץ כמה שיותר עם ציבור יוצאי אתיופיה כדי שבסופו של דבר- - -

אברהם נגוסה: אתם לא נותנים לכולם.

פנינה תמנו: לא, זה לא בסדר, כי גם בוועדת השרים אמרנו לראש הממשלה לא לשנות את הקריטריונים בשבע השנים הראשונות, אדוני היושב ראש.

יוסי סבג: מי שיעמוד בקריטריונים שייקבעו - - -

אברהם נגוסה: האם - - - מינהל הסטודנטים?

יוסי סבג: סוציו אקונומיים.

יוסי סבג: אין קריטריונים למינהל הסטודנטים.

פנינה תמנו: אמרנו לא לשנות.

פנינה תמנו: יש להם קריטריונים.

פנינה תמנו: רק ביקשנו להרחיב את הגיל.

אברהם נגוסה: סוציו אקונומי.

יוסי סבג: הגיל יורחב.

פנינה תמנו: סוציו אקונומי לא מספיק.

פנינה תמנו: יש הורים, ואני חושבת שיסכימו איתי, שעל פניו מהמסמכים נחזית לך תמונה של אנשים עם מצב סוציו אקונומי טוב, בזמן שהם מפרנסים עוד שתי משפחות ומחזיקים אותם כי מרבית בני הקהילה הם מתחת לקו העוני.

פנינה תמנו: לא רק זה, לא לכולם יש מודעות להשכלה גבוהה, ומה שאתה תעשה, אתה תחסום את הצעירים.

אברהם נגוסה: תודה.

קריאה: - - -

אברהם נגוסה: אני מבקש.

זיוה מקונן: יותר מזה - - -

אברהם נגוסה: רגע, זיוה.

זיוה מקונן: - - - שהוא יכול - - -

אברהם נגוסה: זיוה, אני נתתי לך את רשות הדיבור ודיברתם.

אברהם נגוסה: עכשיו רשות הדיבור היא שלו.

אברהם נגוסה: מטרת הדיון היא לברר דברים ואני שואל.

אברהם נגוסה: אל תקפצו.

אברהם נגוסה: הוא יכול לענות, הוא לא צריך את העזרה שלכם.

זיוה מקונן: אנחנו דורשים מהם לשנות.

זיוה מקונן: אדוני היושב ראש.

זיוה מקונן: אנחנו אומרים שיש אוכלוסיות מיוחדות שהוא מטפל בהם - - -

אברהם נגוסה: עכשיו את דורשת - - -

זיוה מקונן: כן, אני דורשת.

זיוה מקונן: אני תמיד דרשתי אדוני, את המלגות, אסור לגעת בהן אבל האחריות צריכה לעבור לשם והם אחראים לכלל הסטודנטים בישראל - - -

אברהם נגוסה: בלי שנבין מה הם נותנים, להעביר במה שיש, זה לא.

זיוה מקונן: - - - הדברים האלה.

אברהם נגוסה: אני שאלתי.

אברהם נגוסה: סיימת?

יוסי סבג: כן.

יוסי סבג: אני רק אסיים ואגיד, כפי שזיוה אמרה, היא יושבת בוועדה במטרה באמת לעשות את העבודה הכי טובה שתהיה, שתועבר בצורה הכי רגישה ונכונה, ובאמת תכלול כמה שיותר סטודנטים יוצאי אתיופיה.

יוסי סבג: תודה.

טלל דולב: אני רוצה רק כמה מילות התייחסות, אפשר?

אברהם נגוסה: כן.

אברהם נגוסה: אבל אני רוצה לשמוע את הות"ת.

יוסי סבג: אני מל"ג ות"ת.

טלל דולב: זה אותו אחד.

טלל דולב: אותו גוף.

אברהם נגוסה: אוקיי.

דוד מהרט: אבל יש את מינהל הסטודנטים.

אברהם נגוסה: ות"ת מתמקדים בנושא התקציב.

אברהם נגוסה: לכן יש איזו שהיא הפרדה.

יוסי סבג: נכון, ברמה העקרונית כן, ברמת ה- - -

אברהם נגוסה: אמרתם לי שזה אותו דבר.

יוסי סבג: סמנטיקה, בסדר.

אברהם נגוסה: אז יש נציג ות"ת או לא?

יוסי סבג: אני נציג ות"ת, מייצג את הנושא.

אברהם נגוסה: הבנתי.

אברהם נגוסה: אתה אומר לי שאתם לא משנים את הקריטריונים, כמו סטודנטים אחרים, מבחן סוציו אקונומי, והדברים האלה - - -

יוסי סבג: אנחנו משנים אותם, ואמרתי את זה.

יוסי סבג: הכנסה של ההורים.

יוסי סבג: בסדר?

יוסי סבג: אנחנו יודעים שהרבה משפחות יוצאי אתיופיה כפי שציינו פה וכפי שחברת הכנסת פנינה ציינה, עובדים במשרה מלאה אבל בכל זאת מקבלים משכורת נמוכה.

יוסי סבג: ובנוסף ועדת החריגים ששאלת אותנו, ואני אתייחס אליה כי שאלתם את השאלות, אז רק אסיים במשפט הזה.

יוסי סבג: גם ועדת החריגים הזאת, גם אותה אנחנו נכלול, שאותם אלה שיכולים איפה שהוא ליפול, כי בכל זאת זה קריטריונים, איפה שהוא יכולים ליפול, ייכנסו לוועדת חריגים, ואני עוד לא יודע להגיד לך מי תהיה ועדת ההיגוי שתחליט על ועדת החריגים, אבל ייכנסו לוועדת חריגים במטרה שוב להכליל כמה שיותר יוצאי אתיופיה שיקבלו את המלגה שמגיעה להם.

דוד מהרט: אם יבוא אליך סטודנט שהורים שלו מרוויחים שכר ממוצע ומעלה, תיתן לו מלגה?

יוסי סבג: שוב, זה קריטריון אחד מתוך רבים.

יוסי סבג: זה לא עובד ככה.

דוד מהרט: אתה לא תיתן לו.

דוד מהרט: מינהל הסטודנטים נותן לו.

קריאה: אם הוא מעל גיל 28 מינהל הסטודנטים לא היה נותן לו.

יוסי סבג: ומל"ג ות"ת יתנו לו מעל גיל 28.

דוד מהרט: זו אותה שמיכה שאת מושכת אותה - - -

אברהם נגוסה: תודה.

אברהם נגוסה: אני רוצה לשמוע את מינהל הסטודנטים.

אברהם נגוסה: בבקשה.

אברהם נגוסה: האמת, מה אתם רוצים להסביר לנו חוץ מזה?

מירי כהן אדלשטיין: המנכ"ל שלנו התייחס להכל, אנחנו כפופים למנכ"ל משרד העלייה והקליטה.

מירי כהן אדלשטיין: כל הדברים קיבלו התייחסות.

פנינה תמנו: לפני שאתה מסכם אני אשמח לרשות דיבור.

טלל דולב: אני רוצה כמה מילים, לפני שמסכמים.

אברהם נגוסה: טלל בבקשה.

פנינה תמנו: אפשר לשאול לפני שהיא תדבר, כי יש לי שאלות אליה.

טלל דולב: אוקיי.

פנינה תמנו: אני מרגישה שאתם לא עניתם באופן חד ונחרץ לגבי שתי החששות של בני הקהילה.

פנינה תמנו: אפשר להתווכח אם זה צריך להיות במשרד הקליטה או במל"ג.

פנינה תמנו: מה שמשרד הקליטה יודע לעשות, תאמינו לי, גם המל"ג יודע לעשות.

פנינה תמנו: הבעיה העיקרית היא חוסר ההתחייבות של המל"ג.

פנינה תמנו: דבר ראשון, אני רוצה יותר שקיפות, צריכה להיות שקיפות כלפי בני הקהילה, לא רק הוועדה, להרחיב את ההתדיינות.

פנינה תמנו: דבר נוסף, אתם לא אומרים כמה אנשים יקצו לטובת הדבר הזה, איך הסטודנטים יפנו לקבל את המילגה, אתם ממשיכים לומר קריטריונים בזמן שאתם לא מקשיבים לקול הקהילתי המאוד ברור.

פנינה תמנו: הידע פה נמצא בקרבי, בקרב אנשים שפועלים שנים, בקרב דוד, זיוה, וכל האנשים שיושבים פה, לא משנה מה דעתנו לגבי משרד הקליטה או המל"ג.

פנינה תמנו: שוב אני אומרת, אנחנו לא ניתן שיפגעו בסטודנטים יוצאי אתיופיה ואתם חייבים להבין שמבחינתנו שלא יהיה מעבר, אם אתם לא מגיעים למעבר הזה מוכנים במאת האחוזים.

טלל דולב: אוקיי.

טלל דולב: אני רוצה להגיב על זה בקטע של כמי שבאמת אחראי למכלול של המהלך ולהכניס פה עוד כמה דברים.

טלל דולב: קודם כל אני רוצה להגיד בשם כולנו, כולל אני חושבת המל"ג ות"ת וכל האנשים שיושבים פה.

טלל דולב: אני שמחה מאוד על הדיון הזה, אני חושבת שיש חשיבות מאוד גדולה שהממשלה תהיה מודעת לזה שיש כאן שקיפות ויש כאן דיון ציבורי ויש לוחות זמנים וצריך לעשות את זה בזמן.

טלל דולב: זה אחד.

טלל דולב: דבר שני, אני גם שמחה על ההזדמנות להגיב לחלק מהדברים וקצת לדבר על מה הולך לקרות.

טלל דולב: יחד עם זאת, הדיון הזה הוא מוקדם.

טלל דולב: אנחנו ממש נמצאים חודשיים אחרי החלטת ממשלה ואני חושבת שמה שאתם ראיתם, סביב הדבר הזה עולות הרבה מאוד סוגיות שהן מורכבות.

טלל דולב: איך לעשות, על ידי מי, איך להנגיש, מה יקרה, איך להרחיב את הגיל, איך אולי לשנות את המשקל כדי שאת, מישהו שלומד שני מקצועות כאלה כן יוכל לקבל מלגה ואפילו אולי מלגות הצטיינות, איך להנגיש מלגות אחרות לסטודנטים יוצאי אתיופיה כי אנחנו רואים שאין מיצוי זכויות במלגות הכלליות.

טלל דולב: יש פה הרבה מאוד שאלות שהמטרה היא לשפר את האיכות ואת החוויה של סטודנטים יוצאי אתיופיה בתוך ההשכלה הגבוהה, להגדיל את מספר הסטודנטים אבל לא להגדיל סתם.

טלל דולב: ואנחנו רוצים לראות סטודנטים שגם מתקדמים למסלולים יותר טובים, אנחנו לא רוצים לפספס את האנשים שמתחילים ללמוד בגיל יותר מבוגר, אנחנו לא רוצים לפספס, עשתה מישהי שאני בקשר איתה בנושא אחר, שהיא לא למדה, יש לה עכשיו שלושה ילדים, היא לומדת עכשיו תואר ראשון כי היא חייבת כדי להכנס לתוך איזה שהוא תפקיד שמחייב תואר ראשון, שתהיה לה עזרה ותמיכה בלימודים, כל הדברים האלה הם חלק מתכנית כוללת, זה לא רק שאלה של בואו ניתן מלגות ונחתים מחר בבוקר.

טלל דולב: התכנית לא גמורה ולכן אנחנו לא יכולים כרגע למסור אינפורמציה.

טלל דולב: ולמה?

טלל דולב: כי זה מתחיל, מקצצים 25%, ומורידים את זה ותצטרכו לבקש במחשב, וכולי.

טלל דולב: לכן אנחנו רוצים לעמוד בלוחות זמנים, אנחנו רוצים גם שתהיה לנו כבר תכנית ואני חושבת שמל"ג התחייבו על לוחות זמנים שאנחנו נדע פחות או יותר מה אנחנו יכולים לבוא לבחון עם הציבור עד סוף ינואר, אנחנו כן מדברים על שקיפות ועל שיתוף כמה שיותר אנשים בתהליך ואני חושבת שיש פה המון המון רצון טוב וגם המון רצון להתמודד עם קשיים שעלו בתוך המערכת הקודמת ולקדם את הדברים קדימה.

טלל דולב: אני מבקשת מכם, חברת הכנסת תמנו שטה כמשתתפת ואדוני היושב ראש, שתמשיכו לעקוב אחרינו.

טלל דולב: ושתמשיכו לדאוג ולעזור לנו שהדבר הזה ייעשה בצורה הטוב ביותר.

אברהם נגוסה: תודה רבה.

זיוה מקונן: אני יכולה לשאול שאלה?

אברהם נגוסה: אנחנו חייבים לסיים כי יש לנו עוד דיון ב-14:30.

זיוה מקונן: שאלה.

אברהם נגוסה: כן.

זיוה מקונן: אם התקציב שעד היום היה במינהל הסטודנטים, מועבר בהעברה תקציבית למל"ג, אם הבעיה היא לא התקציב, למה רוצים לקצץ.

פנינה תמנו: נכון.

פנינה תמנו: למה אתם כופים עלינו.

יוסי סבג: אני לא מבין את העניין של הקיצוץ שדובר פה.

זיוה מקונן: זו הסוגיה - - -

יוסי סבג: אין קיצוץ.

יוסי סבג: זה מה שאני לא מבין.

פנינה תמנו: עכשיו תשנו קריטריונים.

יוסי סבג: כי כשאתה שם קריטריונים במקום 3,000 סטודנטים יגיעו בעזרת השם עוד שנתיים 5,000 סטודנטים יוצאי אתיופיה.

יוסי סבג: הבעיה היא לא בתקציב, למה צריך ל- - -את הקריטריונים, זה מה שאני לא מבינה?

דוד מהרט: אני רוצה להגיד, זה שהמל"ג ות"ת נכנסים בנושא, אמרנו דבר חשוב ומבורך וחבל שעד עכשיו ישבו מחוץ לגדר.

דוד מהרט: זו נקודה אחת.

דוד מהרט: נקודה שניה, אנחנו יודעים איך תקציב המדינה בנוי.

דוד מהרט: ב-2019 זה צריך לעבור לות"ת, נכון?

דוד מהרט: 2019 תקציב, אנחנו בנובמבר וכולי.

דוד מהרט: אני חושב אדוני היושב ראש, אם לא להשאיר את זה במינהל הסטודנטים, לפחות לדחות בשנת לימודים נוספת, כלומר לא בשנת תש"פ - - -

פנינה תמנו: איך זה יעזור לנו?

פנינה תמנו: זה לא טוב.

דוד מהרט: אני אומר, לדחות את זה לתשפ"א.

פנינה תמנו: זה לא טוב, תתחלף ממשלה, ביבי לא יהיה ראש ממשלה, לא תהיה ועדת שרים, אתה לא יודע מה יכול לקרות.

טלל דולב: אתה משאיר את הזכויות של יוצאי אתיופיה בידי אדם אחד שעכשיו אתה אפילו לא יודע מיהו.

דוד מהרט: אז אני אומר אדוני היושב ראש, הבקשה שלי, לברך על כניסת המל"ג והות"ת לנושא של בני הקהילה וחבל שהם חיכו עד היום.

דוד מהרט: אני מבקש את נושא מילגות הסטודנטים ושכר הלימוד ודמי קיום שיישאר במינהל הסטודנטים, אלא אם תהיה התחייבות שלא יפעילו שום קריטריון אוניברסלי, לא יקצצו, לא ייכנסו למבחני הכנסה, שיתחייבו בבקשה.

דוד מהרט: אם הם לא יכולים להתחייב - - - -

פנינה תמנו: אנחנו מסכימים על זה.

אברהם נגוסה: אני חייב לסיים את הדיון.

אברהם נגוסה: אני רוצה לומר שגם הדרך של הבאה לוועדת השרים בלי דיון מעמיק וכל הדברים האלה, נעשה בפזיזות, ועל זה אני אערער איפה שצריך לערער.

אברהם נגוסה: אנחנו דורשים באמת שהעולים לא ייפגעו, לא מעניין אותי איזה משרד יטפל.

אברהם נגוסה: אבל הבעיה שלנו - - -

זיוה מקונן: אנחנו לא עולים אדוני.

אברהם נגוסה: לא עולים.

אברהם נגוסה: לכן התנאים צריכים להתקיים, אנחנו נסכם לפני הסיכום אני רוצה לומר שישיבת הוועדה מוקלטת ומשודרת והפרוטוקול וגם שידור הישיבה יפורסמו באתר אינטרנט של הכנסת.

אברהם נגוסה: לפי סעיף 120 לתקנון ניתן באופן חריג לכסות דברים שנאמרו בדיון אם פרסום הפרוטוקול יגרום נזק למוזמן לוועדה או לאדם אחר, היושב ראש מבקש להודיע כי ככל שיעלה הצורך, או שתהיה בקשה לכך, יימחקו מהפרוטוקול ומהפרסום לעיון הציבור פרטים של דוברים או חלקים מסוימים מתוך הדברים שנאמרו לפרוטוקול.

אברהם נגוסה: הדובר בימרו ג'ג'או לא הוזמן על ידי הוועדה.

אברהם נגוסה: הוא נכנס לדיון על ידי חבר הכנסת אלעזר שטרן שלא השתתף בדיון.

אברהם נגוסה: לכן הוא נכנס ללא הזמנה, התעקש על זכות הדיבור.

אברהם נגוסה: הוא לא הוזמן לוועדה.

אברהם נגוסה: אני רוצה לסכם את הדיון: 1.

אברהם נגוסה: הוועדה מבקשת לא לשנות את הקריטריונים לסייע לסטודנטים יוצאי אתיופיה.

אברהם נגוסה: כלומר הקריטריונים הקיימים במינהל הסטודנטים צריכים להישאר.

אברהם נגוסה: 2.

אברהם נגוסה: הוועדה מבקשת לא להחמיר את הטיפול בסטודנטים יוצאי אתיופיה, דהיינו לשפר את המצב של הסטודנטים יוצאי אתיופיה, דהיינו אנחנו לא רוצים להגיד שיביאו תלושי משכורת של ההורים, וכמה אחים, כל הדברים האלה.

טלל דולב: אף אחד לא מבקש תלושי משכורת.

פנינה תמנו: אנחנו יודעים מה אנחנו אומרים.

פנינה תמנו: טלל, את לא תישארי, אנחנו נישאר בעוד עשר שנים עם הנזקים.

פנינה תמנו: באמת.

אברהם נגוסה: אני מקבל החלטה ומסכם את הדיון.

אברהם נגוסה: נקיים דיון מעקב בפברואר 2019.

אברהם נגוסה: זה לא סוף פסוק, אנחנו נדון על זה ונעביר את הדברים האלה לוועדת השרים.

אברהם נגוסה: תודה.